title: J. Johnston Pettigrew

text: Pettigrewin prikaati yhdistyi ratutaprikaatiin 1. heinäkuuta 1863, McPhersonin ja Herbstin farmeilla länteen Gettysburgista, missä kaikki neljä hänen rykmenttiään kärsivät tuhoisia menetyksiä — yli 40% tappiot — mutta onnistuivat ajamaan unionin joukot pois McPhersonin harjanteelta. Kenraali Pettigrew otti divisioonan komennon kenraali Hethin haavoituttua sinä iltapäivänä ja yritti uudelleenjärjestää moukaroidun divisioonan seuraavan päivän taistelussa kun he makasivat Seminary Ridgen takana.


title: J. Johnston Pettigrew

text: 3. heinäkuuta Lee valitsi Pettigrewin divisioonan marssimaan vasemmalla kenraalimajuri George Pickettin divisioonasta kuuluisassa jalkaväkihyökkäyksessä nimeltään Pickettin hyökkäys (vaikka jotkut nykyiset historioitsijat ovat käyttäneet nimeä "Pickett-Pettigrew-Trimblen hyökkäys" kuvaamaan sitä koska Pickett johti vain kolmasosaa miehistä hyökkäyksen aikana). Tämä oli virhe Leeltä. Hän ei konsultoinut Pettigrewin kanssa selvittääkseen tämän divisioonan hirvittävän tilan.


title: J. Johnston Pettigrew

text: Kun divisioona eteni, se sai vastaansa murhaavaa tulta. Pettigrewin hevonen ammuttiin hänen altaan ja hän jatkoi jalkaisin. Hän pääsi 100 jaardin päähän kiviaidasta Cemetery Ridgellä, ja haavoittui pahoin vasempaan käteensä tykinammuksen räjähdyksessä. Kovista tuskistaan huolimatta Pettigrew jäi sotilaidensa luokse kunnes oli ilmeistä että hyökkäys oli epäonnistunut. Pidellen veristä kättään hän käveli kohti Seminary Ridgeä ja kohtasi Kenraali Leen. Pettigrew yritti puhua mutta Lee, nähdessään hirveän haavan puhui ensin: "Kenraali, olen pahoillani nähdessäni sinun haavoittuneen. Mene selustaan." Pettigrew tervehti kivuliaasti, ei puhunut mitään vaan palasi selustaan.


title: J. Johnston Pettigrew

text: Kenraali Pettigrew jatkoi divisioonansa komennossa peräännyttäessä Potomac-joelle kunnes Heth toipui. Tulvivan Potomacin pysäyttämänä Falling Waters-joella Länsi-Virginiassa, Pettigrewin prikaati teki nopeasti puolustuslinjan Marylandin puolelle suojatakseen joenylityspaikan tietä. Unionin ratsuväki tiedusteli jatkuvasti asemia kun Leen armeija ylitti ponttoonisiltoja Länsi-Virginiaan. Aamulla 14. heinäkuuta Pettigrewin prikaati oli yksi viimeisistä konfederaation yksiköistä Potomac-joen pohjoispuolella, kun unionin joukot etenivät paikalle. Pettigrew johti sotilaitaan etulinjassa jalkaisin, kun unionin ratsuväkimies Michigan-prikaatista ampui häntä lähietäisyydeltä, ja luoti osui häntä vatsaan. Hänet kannettiin välittömästi selustaan ja Potomacin yli, sillä hän ei halunnut jäädä liittovaltion joukkojen käsiin. Hän kuoli kolme päivää myöhemmin lähellä Bunker Hilliä Länsi-Virginiassa. Hänen prikaatinsa oli kärsinyt 56% menetykset, ja tuhottu taistelorganisaationa kokonaan.


title: J. Johnston Pettigrew

text: Pettigrewin menetys tuhosi hänen perheensä suruun, ja hänen kuolemansa vuoksi pidettiin Pohjois-Carolinassa surupäivä. Hänen kuolemansa vaikutti myös Leehen, joka kirjoitti "Armeija on menettänyt urhoollisen sotilaan, ja konfederaatio pätevän upseerin. Kenraali Pettigrewin ruumis palautettiin Pohjois-Carolinaan perhetilalle, "Bonarvaan," mikä on nyt osa Pettigrewin valtiopuistoa Tyrrell Countyssä.


title: J. Johnston Pettigrew

text: Kenraali James Johnston Pettigrewin leiri #1401 ja USA:n armeijan laivaston alus toisessa maailmansodassa nimettiin hänen mukaansa.


title: J. Johnston Pettigrew

text: Pettigrewiä näytteli George Lazenby vuoden 1993 elokuvassa Gettysburg.


title: Pleuron (mytologia)

text: Pleuron oli kreikkalaisessa mytologiassa Aitoloksen ja Pronoen poika. Hänellä oli veli, Kalydon. Molemmat veljekset perustivat nimeään kantavan kaupungin Aitoliaan.


title: Pleuron (mytologia)

text: Pleuron meni naimisiin Ksanthippen, Doroksen tyttären, kanssa. He saivat pojan, Agenorin, ja tyttäret Sterope, Stratonike ja Laofonte.


title: Otto Tiuppa

text: Otto Tiuppa (23. maaliskuuta 1872, Uusikirkko – 8. toukokuuta 1914, Helsinki) oli suomalainen työläiskirjailija, työväenliikkeen aktivisti ja "Työmies"-lehden avustaja.


title: Otto Tiuppa

text: Tiuppa julkaisi vuonna 1899 puolen vuoden ajan Oulussa "Kompia"-nimistä pilalehteä, joka oli Suomen ensimmäinen työväenliikettä tukenut pilalehti. Lehteen kirjoitti muun muassa A. B. Mäkelä. Tiuppa joutui lopettamaan lehden julkaisun, koska sensuurin kanssa syntyneiden kiistojen vuoksi painoviranomaiset eivät uusineet sen julkaisulupaa.


title: Kaarlo Terhi

text: Kaarlo (Karl) August Terhi (sukunimi aik. Hammar; 26. maaliskuuta 1872 Salo – 21. maaliskuuta 1921 Helsinki) oli suomalainen raittiusmies, kuoronjohtaja, laulunopettaja, toimittaja ja kirjailija.


title: Kaarlo Terhi

text: Terhi kirjoitti sanat Uusmaalaisten lauluun, johon Jean Sibelius teki sävellyksen. Laulu ensiesitettiin vuonna 1912.


title: Läntinen Rantakatu

text: Läntinen Rantakatu on yksi Turun keskustan kaduista. Aurajoen rannalla kulkeva katu alkaa Linnankadulta, Vähätorilta Turun kaupunginkirjaston vanhan pääkirjaston edustalta, ja päättyy Forum Marinumille Turun sataman liikennealueelle. Läntisen Rantakadun Aurakadun ja Koulukadun välinen osuus on kävelykatua, ja Puistokadun ja Förin välinen osuus pihakatua.


title: Läntinen Rantakatu

text: Läntisellä Rantakadulla järjestetään vuosittain useita tapahtumia, kuten muiden muassa Silakkamarkkinat.


Salibandyn naisten maailmanmestaruuskilpailut 2007 olivat historian 12. maailmanmestaruuskilpailut ja kuudennet naisten MM-kisat. Ne pelattiin Tanskan Frederikshavnissa. Mukana oli yhteensä kaksikymmentä maajoukkuetta A- ja B-sarjassa. Kummassakin sarjassa joukkueet jaettiin kahteen viiden joukkueen lohkoon joissa pelattiin yksinkertainen sarja. A-sarjan lohkoista välieriin pääsi kaksi parasta joukkuetta.


title: Salibandyn naisten maailmanmestaruuskilpailut 2007

text: Ennen kisoja pelattiin helmikuussa kaksi karsintaturnausta, johon molempiin osallistui kolme maata. Ensimmäisen turnauksen pelit pelattiin Puolassa ja toisen turnauksen pelit Itävallassa. Kummastakin lohkosta voittaja, ja sen lisäksi enemmän pisteitä saanut lohkokakkonen pääsivät kisoihin B-sarjaan.


text: Mestaruuden vei Ruotsi, joka voitti loppuottelussa Suomen.


text: Sijat 9-10


text: Sijat 7-8


text: Sijat 5-6


text:
Välierät
Pronssiottelu


text: Loppuottelu


text: Sijat 19–20


text: Sijat 17-18


text: Sijat 15-16


text:
Välierät
B-sarjan pronssiottelu (sijat 13–14)


text:
B-sarjan loppuottelu (sijat 11–12)
Puola nousi A-sarjaan vuoden 2009 kilpailuihin.


text: Puola, Slovakia ja italia pääsivät kisoihin.


title: Väinö Pietilä

text: Väinö Pietilä (1888 – 1917) oli suomalainen työläiskirjailija. Pietilä syntyi Sumiaisissa mäkitupalaisen poikana.


title: Väinö Pietilä

text: Vuonna 1893 pojan ollessa viisivuotias perhe muutti Helsinkiin. Isä sai työpaikan kivilouhimolta ja eteni työnjohtajaksi. Kuitenkin isän juopottelu johti työpaikan menettämiseen. Alkoi kiertolaiselämä eri paikkakunnilla. Isä menehtyi sydänhalvaukseen 1897.


title: Väinö Pietilä

text: Väinö Pietilä joutui hakeutumaan palkkatöihin 13-vuotiaana isän kuoleman jälkeen. Hän kierteli erilaisissa töissä alueenaan Suomi ja myös Venäjä. Hän oli välillä työtön ja kärsi puutetta. Kiertelevä elämä ja kasvavalle nuorukaiselle liian raskas työ johtivat alkoholin käyttöön. Nuori Pietilä lueskeli kirjoja, harrasti maalausta ja suurlakon jälkeen osallistui työväen rientoihin. Kirjallis-taiteelliset harrastukset varjelivat häntä täysin vajoamasta paheisiin.


title: Väinö Pietilä

text: Galitsinassa Inkerinmaalla Pietilä tutustui sosialismiin ja oli perustamassa työväenyhdistystä. Kulttuurin saralla hän toimi työväenyhdistyksessä näytelmäohjaajana. Viipurissa hän kuului työväenyhdistykseen ja oli laulukuoron jäsenenä. Savonlinnassa hän kuului sähkötyöläisten ammattiosastoon, kuten myös Helsingissä, jonne asettui 1914.


title: Väinö Pietilä

text: Pietilän kirjoittamishalujen ilmentyminen alkoi 1915, kun hän rupesi avustamaan työväenlehtiä ja –julkaisuja. Hän kirjoitti näihin kertomuksia ja runoja. Pietilän kirjallisten taitojen karttuessa hän sairastui keuhkotautiin. Vallankumouskeväänä 1917 hän tunsi, että ”nyt kelpaisi alkaa elämä”. Se olikin elämän loppu. Ensimmäiseksi ja ainoaksi teokseksi jäi kertomus ”Rämeissä”, joka on kuvaus yhteiskunnan pohjakerroksesta. Teos valmistui painosta kirjailijan kuoleman jälkeen. Pietilän 29 vuoden ikäisenä katkennut elämä oli synkimpiä ja ahdistavimpia työväenliikkeen kirjallisuudenhistoriassa.


title: Aurel Manthei

text: Aurel Manthei (s.1974, Wuppertal, Nordrhein Westfalen, Länsi-Saksa) on saksalainen näyttelijä, joka näyttelee rikossarjassa Stolberg ylikomisario Florian Kladea. Hän on näytellyt myös monissa muissa sarjoissa, teatterissa ja elokuvissa. Manthei puhuu äidinkielensä lisäksi englantia. Nykyään hän näyttelee myös Zürichin kaupunginteatterissa.


title: Aurel Manthei

text: Aurel Manhtei on naimisissa ja hänellä on kaksi lasta. Hän harrastaa urheilua, autoja ja moottoripyöriä.


title: Mikko Tervas

text: Eemil Mikko Tervaskari (nimi vuoteen 1906 Emil Mikael Nikander ja vuosina 1906–1935 Eemil Mikko Taimi; 23. syyskuuta 1883 Kalajoki – 9. maaliskuuta 1937 Helsinki) oli suomalainen opettaja, vakuutustarkastaja ja kirjailija. Hän käytti kirjailijanimeä Mikko Tervas.


title: Mikko Tervas

text: Tervaskarin isä, kalajokelainen nahkuri Manasse Henrikinpoika Nikander kuoli 1885 aivohalvaukseen. Hän jäi siis isästään orvoksi kaksivuotiaana ja äitinsä kuoli pojan ollessa yhdeksänvuotias, joten 15-lapsisen perheen nuorin poika Emil joutui huutolaiseksi. Hän pääsi kuitenkin käymään koulua sijoitustalostaan käsin. Vartuttuaan silloinen Emil Nikander työskenteli ensin veturinlämmittäjänä, mutta kävi Kajaanin opettajaseminaaria 1906–1910, ja avioitumisen jälkeen oli lukuvuoden 1910–1911 opettajana Loviisan lähellä Tesjoella. Sieltä he muuttivat takaisin Ouluun, ja Oulusta koko perhe muutti Helsinkiin vuonna 1926. Viimeksi hän toimi prokuristina vakuutusyhtiö Pohjan valvontaosastolla ja asui perheineen Santahaminassa Helsingin lähellä.


title: Mikko Tervas

text: Emil Mikael Nikander muutti nimensä Eemil Mikko Taimeksi J. V. Snellmanin syntymän satavuotispäivänä 12. toukokuuta 1906 samalla kun noin 100 000 muutakin henkilöä suomalaisti nimensä. Neljä vuotta myöhemmin 1910 hän meni naimisiin Hilja Laitisen kanssa. Vuonna 1935 Eemil Taimi muutti uudeksi sukunimekseen Tervaskari. Uuden nimenmuutoksen syynä oli se, että häntä oli luultu tunnetun kommunistin Adolf Taimen sukulaiseksi.


title: Mikko Tervas

text: Tervaksen esikoisromaani "Koneiden ääressä" kuvasi realistisesti hänen silloisen kotikaupunkinsa Oulun työväestön elämää ja olosuhteita oululaisissa tehtaissa.


title: Turun linja-autoasema

text: Turun linja-autoasema on Turun keskustassa VI kaupunginosassa, Aninkaistenkadun varrella sijaitseva, vuonna 1938 valmistunut linja-autoasema. Funktionalistisen asemarakennuksen ovat suunnitelleet arkkitehdit Harald Smedberg ja Totti Sora.


title: Turun linja-autoasema

text: Linja-autoaseman vieressä on kaksi saman tyylisuunnan mukaan rakennettua entistä huoltoasemarakennusta: Aninkaistensillan päässä on entinen Esson huoltoasema ja Puutorin suunnassa on entinen Shellin huoltoasema. Linja-autoaseman rakennus on suojeltu valtakunnallisesti merkittävänä rakennettuna kulttuuriympäristönä yhdessä sen vieressä sijaitsevan kahvilarakennuksen ja entisen Esson huoltoaseman kanssa.


title: Turun linja-autoasema

text: Turun linja-autoasemalta on matkaa Turun päärautatieasemalle noin seitsemänsataa metriä, ja niiden korvaajaksi on suunniteltu juna- ja linja-autoliikenteen yhdistävää matkakeskusta.


title: Turun linja-autoasema

text: Turun linja-autoasema toimi vuoteen 1938 saakka viereisellä tontilla sijaitsevan, vuonna 1934 rakennetun Shellin huoltoaseman tiloissa. Huoltoasema kunnostettiin kahvila- ja hotellikäyttöön vuonna 2008.


title: Victoria Mayer

text: Victoria Mayer (s. 6. toukokuuta 1976 Münster, Nordrhein Westphalia, Länsi-Saksa) on saksalainen näyttelijä, joka on esiintynyt elokuvissa ja sarjoissa 2000-luvun alusta lähtien. Hänen merkittävin roolinsa on komisario Sofia Lechner sarjassa "Stolberg". Hän on opiskellut näyttelemistä Baijerin teatteriakatemiassa.


title: Ammattiosaamisen kehittämisyhdistys

text: Ammattiosaamisen kehittämisyhdistys AMKE ry on ammatillisen koulutuksen järjestäjien edunvalvonta- ja palveluorganisaatio. AMKE osallistuu ammatillisen koulutuksen kehittämiseen OKM:n, OPH:n ja TEM:n työryhmissä. AMKEn tärkein tehtävä on ammatillisen koulutuksen työelämälähtöinen kehittäminen yhdessä yhdistyksen jäsenistön kanssa. AMKEn tavoitteena on vahvistaa koulutuksen järjestäjien roolia ja asemaa yhteiskunnassa. Tavoitteena on, että koulutuksen järjestäjällä on riittävät toimintaedellytykset vastata työelämän tarpeisiin ja yhteiskunnallisiin koulutustavoitteisiin siten, että myös yksilön näkökulma huomioidaan.


title: Ammattiosaamisen kehittämisyhdistys

text: AMKEn tapahtumat ja koulutukset järjestää Ammattiosaamisen kehittämisyhtiö AMKE Oy, jonka yhdistys omistaa.


title: Ammattiosaamisen kehittämisyhdistys

text:
AMKEn toiminnan painopisteet ovat
AMKE ry oli keskeinen vaikuttaja ammatillisen koulutuksen reformin valmistelussa vuosina 2015-2017.
AMKE ry edustaa jäseniään koulutus- ja työvoimapolitiikan sekä lainsäädännön valmistelussa edistäen ammatillisen koulutuksen järjestämisen edellytyksiä. AMKE vaikuttaa ammatillisen koulutuksen ylläpito- ja rahoitusjärjestelmiin, kehittää koulutuksen järjestäjän johtamis- ja työnantajaosaamista sekä vahvistaa ammatillisen koulutuksen alueellista vaikuttavuutta. AMKE tekee tiivistä yhteistyötä puolueiden, ministeriöiden sekä elinkeino- ja työelämää, kuntia ja opiskelijoita edustavien järjestöjen kanssa. Tavoitteena on, että koulutuksen järjestäjä toteuttaa koulutustehtävää joustavasti ja asiakaslähtöisesti.


title: Ammattiosaamisen kehittämisyhdistys

text: AMKE tarjoaa jäsenilleen koulutusta ja tietohallinnon palveluita sekä koordinoi kehittämishankkeita, joissa on mukana ammatillisen koulutuksen järjestäjiä. AMKE toimii valiokuntina, verkostoina ja työryhminä, joihin osallistuvat sen jäsenet ja sidosryhmät. Verkostoissa toimivat henkilöt keräävät ja levittävät hyväksi havaittuja toimintamalleja ja kokemuksia omissa organisaatioissaan. Verkostot käsittelevät myös valtakunnallista kehittämistä vaativia asioita, kuten vertailutiedon keräämistä, koulutuksia ja yhteishankintoja Lisäksi AMKE edistää koulutuksen järjestäjien, sidosryhmien ja valtion hallinnon edustajien verkostoitumista järjestämällä tilaisuuksia, koulutuksia, seminaareja ja työpajoja.


title: Ammattiosaamisen kehittämisyhdistys

text: AMKEn jäseniä ovat ammatillisen koulutuksen järjestäjät. AMKE ry:n jäseneksi voidaan hyväksyä julkis- tai yksityisoikeudelliset oikeuskelpoiset koulutuksen järjestäjät. Jäsenet kouluttavat yli 90 % ammatillisen koulutuksen opiskelijoista.


title: Ammattiosaamisen kehittämisyhdistys

text: AMKEn hallituksen ja toimiston tukena toimivat tulevaisuusvaliokunta sekä koulutuksen johtamisen (KOJO), henkilöstön kehittämisen (HRMD) ja kansainvälistymisen työryhmät ja verkostot sekä oppisopimusjaosto. Lisäksi AMKEn jäsenet muodostavat asianhallinta-, kiinteistö- ja tilapalvelu-, ravitsemuspalvelu- ja turvallisuusverkostot. AMKE ry ja sen tytäryhtiö AMKE Oy muodostavat AMKE-konsernin, jolla on yhteiset hallintopalvelut ja toimitilat.


title: Ammattiosaamisen kehittämisyhdistys

text: AMKE-konserniin kuulunut osakeyhtiö AMKE International Oy purettiin vuonna 2015.


title: Ammattiosaamisen kehittämisyhdistys

text: AMKEa edelsi vuonna 1972 perustettu Ammatillisten Kurssikeskusten Liitto, joka muutti kehittyvän lainsäädännön myötä nimeksi Ammatillisen Aikuiskoulutuskeskusten Liitto vuonna 1990. Aikuiskoulutuskeskusten toiminnan laajentuessa ja muuttuessa perustettiin toimintaa täydentämään kaksi tytäryhtiötä, vuonna 1991 AIKE Oy ja 1995 AIKE International Oy.


title: Ammattiosaamisen kehittämisyhdistys

text: Vuoden 1999 koululainsäädännön uudistus oli selvä merkki, että jatkossa koulutuksen järjestäjäverkkoa kehitetään ikäneutraalimpaan suuntaan: vuosituhannen vaihteesta alkaen AKKL ja silloisessa muodossaan vuonna 2001 perustettu nuorisoasteen ammatillista koulutusta edustava Koulutuksen järjestäjien yhdistys KJY ry tiivistivätkin yhteistyötään.


title: Ammattiosaamisen kehittämisyhdistys

text: Useiden yhdistymistunnusteluyritysten jälkeen järjestöt liitettiin yhteen 1.1.2011, jolloin käytännössä perustettiin uusi järjestö, AMKE ry, jonka alta AKKL ja KJY purettiin.


title: Turun konservatorio

text: Turun konservatorio () on yksi Suomen viidestätoista konservatoriosta. Turun konservatorio on musiikin ammatillista koulutusta sekä harrastepainotteista ja ammattiin tähtäävää tavoitteellista musiikin perusopetusta antava taideoppilaitos.


title: Turun konservatorio

text: Konservatorion rehtorina toimii Juha Järvinen.


title: Turun konservatorio

text: Musiikinopetuksen peruslähtökohtana on klassinen traditio. Opetusta annetaan kaikissa soittimissa huomioiden kunkin instrumentin tyylilliset ominaispiirteet. Sivuaineilla ja oheiskursseilla luodaan laaja tarjonta sävellyksestä, improvisoinnista, vapaasta säestyksestä sekä eri musiikkikulttuureista ja tyylilajeista, muun muassa kansanmusiikista sekä pop- ja jazzmusiikista. Musiikkiteknologia ja tietotekniikka ovat keskeisessä asemassa kaikilla koulutusasteilla.


title: Turun konservatorio

text: Turun konservatorion tanssikoulutuksen pääsuuntaukset ovat nykytanssi sekä jazz- ja populaaritanssi. Koulutus kehittää laaja-alaisesti tanssijan työn eri osa-alueita: tanssiteknisiä taitoja, luovuutta, esiintymis- ja ilmaisutaitoja sekä tanssitietoutta, yhteistyö- ja produktiotuotannollisia taitoja. Musiikin ja tanssin koulutus samassa taideoppilaitoksessa luo synergiaetuja ja monipuolistaa opiskelijoiden opintomahdollisuuksia. Tanssinopetus loppui keväällä 2015.


title: Turun konservatorio

text: Konservatorion toimitilat sijaitsevat Aurajoen rannalla vanhan köysitehtaan ja telakkahallin vuonna 1994 uudistetuissa ajanmukaisissa tiloissa. Rakennuksen uudistustyö on saanut mm. Vuoden teräsrakenne -palkinnon 1994. Opetus- ja harjoitteluluokkien lisäksi käytössä ovat 395-paikkainen Sigyn-sali, 120-paikkainen Crichton-sali sekä auditorio. Opiskelijoita konservatoriossa on lähes tuhat, joista ammattiin opiskelevien osuus on 80. Opettajia Turun konservatoriossa on kaikkiaan noin 120. Konservatorion toimintaa ylläpitää Turun konservatorion kannatusyhdistys – Garantiföreningen för Åbo Konservatorium ry.


title: Isaac R. Trimble

text: Isaac Ridgeway Trimble (15. toukokuuta 1802 – 2. tammikuuta 1888) oli Yhdysvaltain armeijan upseeri, siviili-insinööri, merkittävä rautateiden rakennustarkastaja ja vastaava sekä etelävaltioiden kenraali Yhdysvaltain sisällissodassa. Hänet muistetaan parhaiten johtoroolistaan Pickettin hyökkäyksessä Gettysburgin taistelussa.


title: Isaac R. Trimble

text: Trimble syntyi Culpeper Countyssä Virginiassa. Hän muutti Kentuckyyn ja meni luvan valtiolta saatuaan West Pointin sotilasakatemiaan New Yorkiin mistä valmistui 1822, tykistön toisena luutnanttina. Hän palveli ja 1. ja 3. USA:n tykistörykmenteissä, mutta lähti armeijasta 1832 työskennelläkseen jatkuvasti kasvavassa rautatiebisneksessä.


title: Isaac R. Trimble

text: Trimble auttoi mittaamaan reitin Baltimoren ja Ohion rautateille. Hän oli rakennusinsinööri Bostonin ja Providencen rautateillä, ja Pennsylvanian rautateiden edeltäjillä Baltimoren ja Susquehannan rautateillä, Philadelphian, Wilmingtonin ja Baltimoren rautateillä ja vielä Baltimore-Potomacin rautateillä. Viimeisessä työssään ylitarkastajana hän muutti väliaikaisesti Marylandiin.


title: Isaac R. Trimble

text: Kun Trimble tajusi ettei Maryland eroaisi unionista, hän palasi Virginian kotiinsa ja liittyi etelävaltoiden armeijaan insinöörijoukkojen everstiksi 1861. Hänet ylennettiin prikaatinkenraaliksi 9. elokuuta 1861. 16. marraskuuta hän komensi prikaatia Pohjois-Virginian armeijassa.


title: Isaac R. Trimble

text: Trimble oli mukana ensimmäisessä taistelussaan Stonewall Jacksonin Shenandoahin laakson sotaretkellä ja hän kunnostautui Cross Keysin taistelussa käskemällä muskettien yhteyslaukauksen lähietäisyydelle vihollisesta, ja voitti unionin kenraali John C. Frémontin. Seven Daysin taisteluiden aikana Jacksonin alaisena hänen prikaatinsa taisteli kovaa Gaines' Millsissä ja hän yritti Malvern Hilliin tehdyn epäonnistuneen hyökkäyksen jälkeen tehdä yöhyökkäyksen, mutta hänen houkkamainen pyyntönsä torjuttiin.


title: Isaac R. Trimble

text: Toisessa Bull Runin taistelussa Trimblen prikaati voitti unionin prikaatin Freeman's Fordissa. Hän marssi sen jälkeen Jacksonin kanssa kenraalimajuri John Popen pääjoukon ympäri ja valtasi tarvikevaraston ja kaksi tykkipatteria heidän selustastaan, mikä painosti Popea hyökkäämään Jacksonin vahvoja puolustusasemia vastaan ja kärsimään vakavan tappion. Trimble haavoittui jalkaan räjähtävästä luodista ja hänen täytyi kärsiä huonosta terveydestä (osittain korkean ikänsä johdosta) monta kuukautta toipuessaan. Vaikka hänet ylennettiin kenraalimajuriksi 1863, hän oli terveytensä takia kykenemätön komentamaan divisioonaa, ja hänet siirrettiin kevyeen palvelukseen Shenandoahin laakson alueelle.


title: Isaac R. Trimble

text: Kesäkuussa 1863 Robert E. Leen Pohjois-Virginian armeija oli ylittänyt Potomacjoen toisessa invaasiossaan Pohjoisvaltioiden maaperälle ja Trimble halusi epätoivoisesti päästä mukaan toimintaan, osittain koska tunsi alueen rautatieläispäiviltään. Hän liittyi pyytämättä Leen päämajaan ja roikkui mukana ilman virallista komennusta. Ratsastaen pohjoiseen hän sai kiinni kenraaliluutnantti Richard S. Ewellin, joka oli matkalla Harrisburgiin Pennsylvaniaan ja liittyi hänen esikuntaansa vanhempana upseerina, mutta ei komentanut mitään. Hän ja Ewell riitelivät jatkuvasti tästä kömpelöstä järjestelystä ja Trimblen taktiikkakykyjen puuttesta.


title: Isaac R. Trimble

text: 1. heinäkuuta 1863 Gettysburgin taistelu alkoi ja Ewellin toinen armeijakunta saavutti taistelukentän aikaisin iltapäivällä, iski unionin XI armeijakunnan kimppuun ja ajoi ne kohti kaupunkia Cemetery Hilliin. Ewell ei kuitenkaan hyökännyt kukkulaa vastaan, ja Trimble riitaantui tämän kanssa, ja pyysi kenraali Leeltä eroa, mutta tämä ei suostunut.


title: Isaac R. Trimble

text:
3. heinäkuuta 1863, Trimble oli yksi kolmesta divisioonankomentajasta Pickettin hyökkäyksessä. Hän tuli korvaamaan W. Dorsey Penderin A.P. Hillin armejakunnasta, joka haavoittui kuolettavasti edellisenä päivänä. Trimble oli huonossa asemassa, koska ei koskaan aikaisemmin ollut taistellut näiden joukkojen mukana. Hänen divisioonansa käsitti vasemman osan hyökkäyksestä, edeten aivan J. Johnston Pettigrewin komentaman divisioonan takana (ennen Henry Hethin komennossa). Hyökkäyksen lahtaus on hyvin tunnettua.
Trimble ratsasti hevosellaan Jinnyllä, ja haavoittui samaan jalkaan kuin aikaisemmin toisessa Bull Runissa. Tohtori Hunter McGuire amputoi hänen jalkansa, eikä häntä voitu ottaa perääntyvien etelävaltiolaisten mukaan pitkästä ambulanssimatkasta Virginiaan aiheutuvan infektion pelosta. Trimble jäi unionin joukkojen vangiksi. Hyökkäyksestä Gettysburgiin Trimble sanoi: "Jos miehet joita sinä päivänä minulla oli kunnia komentaa, eivät voineet vallata tuota kukkulaa, kukaan helvetissä ei olisi voinut."


title: Isaac R. Trimble

text: Gettysburg oli loppu Trimblen sotilasuralle. Hän vietti seuraavat puolitoista vuotta pohjoisvaltiolaisten käsissä Johnson's Islandissa ja Fort Warrenissa. Hänelle suositeltiin armahdusta pian vangitsemisen jälkeen, mutta entinen sotaministeri Simon Cameron puhui sitä vastaan, vedoten Trimblen tuntemukseen Pohjoisvaltioiden rautateistä. Hänet luovutettiin viimein Lynchburgissa Virginiassa 16. huhtikuuta 1865 heti Leen antautumisen jälkeen.


title: Isaac R. Trimble

text: Sodan jälkeen Trimble sai tekojalan ja palasi Marylandiin jatkamaan insinöörintyötään. Todisteet Pennsylvanian rautateiltä osoittavat että hän irtisanoutui pääinsinöörinä Baltimoren ja Potomacin rautateiltä heinäkuussa 1867.


title: Isaac R. Trimble

text: Isaac Trimble kuoli Baltimoressa Marylandissa ja on haudattu Green Mountin hautausmaahan, kiistatta kuuluisimpana marylandilaisena, joka taisteli konfederaation puolella.


title: Isaac R. Trimble

text: Isaac Trimbleä esitti näyttelijä Morgan Sheppard elokuvissa Gettysburg ja Jumalan miekka.


title: Helinä Viitanen

text: Helinä Viitanen (myös Viitanen-Haljala, 20. syyskuuta 1923 Viipuri – 29. marraskuuta 2013 Tampere) oli suomalainen näyttelijä. Hän esiintyi monissa televisiosarjoissa, joista tunnetuin lienee Annikki Metsolan rooli televisiosarjassa "Metsolat". Viitanen oli naimisissa samassa sarjassa näytelleen Ahti Haljalan kanssa.


title: Helinä Viitanen

text: Viitanen syntyi Viipurissa, mistä joutui lähtemään sodan vuoksi. Viitanen haki teatterikouluun, jossa tapasi Ahti Haljalan. He avioituivat myöhemmin kesken teatterikoulun ja Haljalan mukaan he olivat ensimmäiset jotka menivät naimisiin teatterikoulussa.


title: Helinä Viitanen

text: 1960-luvulla Helinä oli töissä radiossa. Hänen ja Ahtin eläkkeelle jäännin jälkeen heitä pyydettiin esiintymään "Metsoloissa" Anttina ja Annikkina. He näyttelivät myös "Rintamäkeläisissä".


title: Raitajääahven

text: Raitajääahven ("Notothenia coriiceps") on Etelämannerta ympäröivissä vesissä elävä jääahventen heimoon kuuluva ahvenkala.


title: Raitajääahven

text: Raitajääahven pystyy vaipumaan tilaan, joka muistuttaa maaeläinten talviunta. Nämä kalat keräävät Etelämantereen lyhyen kesän aikana tarpeeksi energiaa selvitäkseen yli talven horroksessa.


title: Experience

text: Experience on vuonna 1992 julkaistu The Prodigyn ensimmäinen albumi. Albumi julkaistiin Britanniassa 28. syyskuuta 1992 ja Yhdysvalloissa 20. lokakuuta 1992. Myöhemmin Experiencestä julkaistiin myös pidennetty versio, joka sisälsi alkuperäisten kappaleiden remasteroinnit sekä remixejä ja harvinaisuuksia.


title: Experience

text: Albumi nousi Briteissä albumilistan sijalle 12.


title: Tuoksukit

text: Tuoksukit ("Ambrosia") ovat voimakkaasti allergiaa aiheuttavia kasveja, joita tavataan etenkin Etelä-Euroopassa ja Pohjois-Amerikassa. Ne ovat ruohovartisia, yksi- tai monivuotisia, pystykasvuisia kasveja.


title: Tuoksukit

text: Kasvisukua, erityisesti marunatuoksukkia ("Ambrosia artemisiifolia"), on tavattu satunnaisesti Suomessakin, mutta sen siitepölyä kulkeutuu maahan vuosittain. Kasvi on sukua pujolle ja sen allergeenit ovat samankaltaisia. Toinen Suomessa tavattu tuoksukkeihin kuuluva laji on sormituoksukki ("Ambrosia trifida").


title: Tuoksukit

text:
Tieteellinen nimi muistuttaa kreikan kielen sanaa "ambrotos" (άμβροτος), joka merkitsee kuolematonta, ja sopii siihen tosiasiaan, että kasveja on vaikea hävittää.
Tuoksukkeja tunnetaan yli 40 lajia. Osa niistä on yksivuotisia, osa monivuotisia.


title: Palvelutasosopimus

text: Palvelutasosopimus eli SLA (Service Level Agreement) on asiakkaan ja palveluntarjoajan välinen sopimus, jossa määritellään palvelulle tietyt vaatimustasot. Sitä mitataan erityyppisillä mittareilla ja palvelutason alittamisesta seuraa yhteisesti sovittu sanktio.


title: Joutsenon urheilukeskus

text: Joutsenon urheilukeskus on liikuntapaikka Joutsenon keskustassa Lappeenrannassa. Se sijaitsee noin puoli kilometriä etelään Joutsenon torista, terveyskeskuksen ja koulukeskuksen välisellä alueella.


title: Joutsenon urheilukeskus

text: Urheilukeskuksen keskuskenttä on jalkapallo- ja yleisurheilukäytössä, ja se toimii Kultsu FC:n jalkapalloilijoiden ja Joutsenon Kullervon yleisurheilijoiden kotikenttänä. Kenttää kiertävä juoksurata uusittiin Novotan-pinnoitteella kesällä 2006. Kentän itäpuolelle valmistui tammikuussa 2009 liikuntahalli eli niin sanottu Joutsenohalli, jonka ulkoseinällä on keskuskentän uusi 589-paikkainen katettu pääkatsomo. Kentän länsipuolta reunustanut osittain katettu puukatsomo on sittemmin purettu ja korvattu siirtokatsomoilla.


title: Joutsenon urheilukeskus

text: Joutsenohallissa on suorituspaikat sisäpalloilulajeille ja yleisurheilun juoksu, hyppy- ja heittolajeille sekä kuntosali. Halli voi tarvittaessa toimia myös konsertti-, kokous- ja näyttelytilana. Urheilukeskuksen uudessa asemakaavassa on paikat myös erillisille uima- ja jäähalleille.


title: Joutsenon urheilukeskus

text: Urheilukeskuksen huoltorakennuksen yhteydessä on kuntosali ja tennishalli. Kesäisin urheilukeskuksessa on myös kolme ulkotenniskenttää, joiden päällä talvisin on jääkiekkokaukalo. Keskuskentän eteläpäädyn lähistöllä on vanhaan soramonttuun rakennettu rullalautailu ja -luistelupaikka. Noin 300 metrin päässä sijaitsevalla vanhalla raviradalla on nurmi- ja tekonurmikenttiä sekä kuplahalli palloilijoiden käyttöön.


title: Joutsenon urheilukeskus

text: Urheilukeskuksen maastossa kiertää 1,2, 3 ja 5 kilometrin pururadat, jotka talvisin muutetaan hiihtoladuiksi. Urheilukeskuksen liepeiltä lähtee myös hiihtolatu kohti Myllymäen laskettelukeskusta.


title: Joutsenon urheilukeskus

text: Jalkapallon Ykkösen ja alempien sarjatasojen sekä Suomen cupin otteluiden lisäksi urheilukeskuksessa on järjestetty muun muassa maratonin Suomen-mestaruuskilpailut vuosina 1997, 2002 ja 2006.


title: Chicago Tribune

text: Chicago Tribune on Chicagossa Yhdysvalloissa ilmestyvä sanomalehti. Se on Chicagon ja Yhdysvaltain keskilännen johtava sanomalehti ja levikiltään viidenneksi suurin Yhdysvalloissa.


title: Chicago Tribune

text: Vuonna 1922 lehti järjesti kansainvälisen arkkitehtikilpailun toimistotornin suunnittelemiseksi. Eliel Saarisen ehdotus tuli kilpailussa toiseksi. Arkkitehti Louis Sullivanin tyrmättyä julkisuudessa voittaneen ehdotuksen ja nostettua Saarisen ehdotuksen ylivoimaisesti parhaaksi, siirtyi Eliel Saarinen työkentelemään Yhdysvaltoihin.


title: Chicago Tribune

text: Toinen Chicagossa ilmestyvä sanomalehti on "Chicago Sun-Times".


title: Martinlaakson voimalaitos

text: Martinlaakson voimalaitos on lämpövoimalaitos, joka sijaitsee Vantaalla Martinlaaksossa. Voimalaitoksen käyttämät polttoaineet ovat kivihiili ja maakaasu. Laitoksen vanhin yksikkö (Martinlaakso 1) on otettu käyttöön vuonna 1975 ja se oli alun perin öljykäyttöinen, mutta muutettiin vuonna 1989 maakaasukäyttöiseksi. Laitos koostuu kattilalaitoksesta ja vastapaineturbiinista.


title: Martinlaakson voimalaitos

text: Martinlaakso 2 käyttää polttoaineinaan hiiltä ja maakaasua. Sen kattila on valmistunut vuonna 1982 ja perustuu hiilen pölypolttoon. Kattila kytkettiin alun perin Martinlaakso 1:n turbiiniin, mutta sille rakennettiin myöhemmin oma vastapaineturbiini, joka valmistui vuonna 1989. Vuonna 1993 hiilikattilan typenoksidi ja rikkidioksidipäästöjä rajoitettiin rakentamalla rikinpoistolaitos ja uusimalla polttotekniikka.


title: Martinlaakson voimalaitos

text: Martinlaakson kaasuturbiinilaitos valmistui vuonna 1995 ja se muodostaa kombikytkennän laitoksen vanhojen osien kanssa. Lisäksi laitosalueella sijaitsee erillinen pelkkää kaukolämpöä tuottava kattilalaitos. Martinlaakson voimalaitoksen kokonaissähköteho on nykyisin noin 195 MW ja kaukolämpöteho 390 MW.


title: Martinlaakson voimalaitos

text: Martnlaakson voimalaitoksella on aloitettu muutostyöt, joiden tarkoituksena on muuttaa voimalaitos biovoimalaksi. Uusi biokattila tullee käyttöön aikaisintaan vuoden 2019 alussa ja kokonaisuudessaan tarkoituksena on luopua kivihiilen käytöstä 2020-luvulla.


title: Dreadline

text: Dreadline on vuonna 1982 Pietarsaaressa perustettu suomalainen reggae-yhtye.


title: Dreadline

text: Kosketinsoittajan Tumba Haldinin erottua Ragnar Hare -yhtyeestä 1982 hän perusti yhtyeen yhdessä laulaja Frippe Weneliuksen kanssa. Ensimmäisessä kokoonpanossa Stipp Fagerström soitti kitaraa, Keijo Karvosen soittaessa bassoa. Callu Rönngård oli ensimmäinen rumpali. Rönngårdin asuessa Malmössä, Ruotsissa, hän joutui harjoittelemaan kappaleet nauhalta. Ilona-yhtyeen Taru Huhtajärvi pestattiin kiertuerumpaliksi. Myöhemmin Feffe Valsberg otti rumpalin paikan.


title: Dreadline

text: Yhtye on tähän asti julkaisut viisi albumia ja seitsemän singleä. Yhtye on esiintynyt varsin paljon; yhtyeen historiasta löytyy muun muassa WOMAD-esiintymisiä, kiertueita ja festivaaleja Suomessa, Ruotsissa, Tanskassa, Virossa, Yhdistyneessä kuningaskunnassa ja Ranskassa.


title: Dreadline

text: Nykyään kaikki yhtyeen levyt ovat oman tuotantoyhtiön House of Dreadin tuottamia ja julkaisemia. Sony Music toimii jakelijana.


title: Aimo Pöyhönen

text: Aimo Pöyhönen () oli suomalainen lavastaja ja art director. Hän lavasti mm. kaksi suomalaista viihdeohjelmaa, "Lumilinna" ja "Love... and Marriage", jotka olivat ehdolla Montreux'n kultaisen ruusun saajaksi, joista "Lumilinna" voitti tähän mennessä ainoana suomalaisohjelmana kultaisen ruusun. Hän on lavastanut monia VEK-ryhmän (Jukka Virtanen, Aarre Elo, Matti Kuusla) lyhytelokuvia ja sarjoja. Lisäksi hän vastasi muutaman Spede Pasasen elokuvan lavastuksesta.


title: Aimo Pöyhönen

text: Lavastajana.


title: Stupido Records

text: Stupido Records (alun perin Idioottikaksoset, vuodesta 1990 Stupido Twins Records) on suomalainen vuonna 1989 toimintansa aloittanut levy-yhtiö, jonka perustivat Joose Berglund ja Jorma Ristilä. Se on Suomen vanhimpia ja suurimpia itsenäisiä levy-yhtiöitä, joka on julkaissut yli viideltäkymmeneltä artistilta yhteensä noin 200 äänitettä. Yhtiön artisteja ovat muun muassa Eläkeläiset, Kumikameli, Shadowplay, Pelle Miljoona ja Waltari. Stupido Recordsin ensimmäinen julkaisu oli J.M.K.E.-yhtyeen "Tere perestroika" -single.


title: Stupido Records

text: Helsingissä toimi vuosina 1995–2014 levykauppa Stupido-Shop, joka kuitenkin ajautui konkurssiin. Vuosina 2005–2007 myös Turussa toimi samanniminen kauppa.


title: Vesa Lautamatti

text: Vesa Lautamatti (s. 18. heinäkuuta 1982 Valkeala) on suomalainen skeet-ampuja. Hän edustaa Anttilan Erämiehiä.


title: Vesa Lautamatti

text: Lautamatti voitti henkilökohtaista pronssia Lahden maailmanmestaruuskilpailuissa vuonna 2002. Hän oli myös mukana hopea joukkueessa Lauri Leskisen ja Tero Sopasen kanssa.


title: Vesa Lautamatti

text: SAL:n profiili


title: Hayley Williams

text: Hayley Nichole Williams (s. 27. joulukuuta 1988 Meridian, Mississippi) on yhdysvaltalainen laulaja. Hänet tunnetaan laulajana Paramore-yhtyeessä, jossa hän soittaa myös kosketinsoittimia ja akustista kitaraa.


title: Hayley Williams

text: Williams syntyi Meridianissa, Mississippissä, jossa hän vietti lapsuutensa ennen kuin muutti kolmetoistavuotiaana äitinsä kanssa Frankliniin, Tennesseehen. Williamsin vanhemmat erosivat hänen ollessaan 8-vuotias. Williams on kertonut julkisuudessa ex-isäpuolestaan, joka oli hyväksikäyttäjä. Tämän takia perhe muuttikin pois. Lopetettuaan julkisen koulun ja käytyään yksityistä koulua uudessa kaupungissa Williams kävi Brett Manningin laulutunneilla halutessaan kehittää lauluääntään. Hän tapasi Farron veljekset Joshin ja Zacin uudessa koulussa. Myöhemmin hän tapasi Jeremy Davisin koe-esiintyessään funk/rock-yhtye The Factorylle. Williamsilla ei ollut paljon ystäviä nuorena, joten hänen äitinsä oli etsinyt mahdollisuuksia löytää tyttärelleen ystäviä. Näitä hän saikin heti Jeremyn tavattuaan.


title: Hayley Williams

text: Myöhemmin tapaamiensa ystäviensä Farron veljesten sekä Davisin kanssa Williams perusti Paramore-yhtyeen vuonna 2004. Bändin kokoonpano on vaihdellut, mutta tällä hetkellä siinä on kolme jäsentä. Yhtye on saavuttanut huippusuosion maailmanlaajuisesti.


title: Hayley Williams

text: Williams on vieraillut myös eri bändien albumeilla. Hän teki Jennifer's Body -elokuvaan kappaleen Teenagers. Williams on kuitenkin kieltänyt lähtevänsä soolouralle. Williams kirjoittaa Paramorelle kaikki kappaleet yhdessä muun bändin kanssa.


title: Hayley Williams

text: Williamsilla on kaksi biologista siskopuolta, McKayla ja Erica isänsä puolelta. Lisäksi hänellä on kolme velipuolta ja kaksi siskopuolta, jotka eivät ole biologisesti hänelle mitään sukua. Hänen vanhempansa, Cristi ja Joel, joihin Williamsilla on hyvät välit, erosivat Williamsin ollessa lapsi. Molemmat vanhemmat ovat avioituneet uudestaan. Williamsin isä kiersi yhtyeen alkuvuosina Paramoren mukana sen jäsenten nuoruuden vuoksi. Nykyään Williamsin äitiä ja vanhempaa pikkusiskoa nähdään paljonkin muun muassa esiintymispaikkojen takahuoneissa. Williamsin isä Joe nähtiin bändin musiikkivideolla, "The Only Exception".


title: Hayley Williams

text: Williams seurusteli New Found Glory -yhtyeen kitaristin, Chad Gilbertin kanssa vuodesta 2008 vuoteen 2017. He tapasivat yhtyeiden ollessa kiertueella yhdessä. He avioituivat helmikuussa 2016, mutta ilmoittivat eroavansa heinäkuussa 2017 Ennen Williams deittaili bändikaveriaan Josh Farroa.


title: Hayley Williams

text: Williams ei pidä tarkkaa rajaa yksityiselämänsä ja julkkisstatuksensa välillä. Paramoren musiikkivideo Playing God on kuvattu hänen kotonaan.


title: Hayley Williams

text: Williams on esiintynyt useiden yhtyeiden kappaleilla.


title: Helena Valtonen

text: Helena Valtonen (o.s. Juppala, s. 19. marraskuuta 1974 Vantaa) on suomalainen kivääriampuja. Hän edustaa Rauman Seudun Urheiluampujia.


title: Helena Valtonen

text: SAL:n profiili


title: Anthony Carelli

text: Anthony Carelli (s. 14. maaliskuuta 1979) on kanadalais-italialainen show-painija, joka painii World Wrestling Entertainmentin Raw-brändissä, jossa hänet tunnetaan nimellä Santino Marella.Santino Marellan show-painiura WWE:ssä alkoi huhtikuussa 2007 Milanossa, Italiassa, missä WWE oli maailmankiertueellaan. Vince McMahon päätyi sormellaan osoittamaan katsomosta itse Santinoa valitessaan katsojaa ottamaan mittoja silloisesta Intercontinental mestarista Umagasta Intercontinental Championshipissä. Bobby Lashleyn avulla Santinon onnistui voittamaan Umagan ja nousta uudeksi Intercontinental Championiksi. Siitä alkoi kehittyä Santinon ura show-painijana.


title: Anthony Carelli

text: Vaikka Santino hävisikin mestaruutensa Umagalle takaisin Vengeancessa, hän alkoi keräämään itselleen suosiota. Hänet alettiin tuntea naisystävänsä kanssa kulkevana nössönä, joka kiusaa muita, mutta yritti loppukädessä selvittää asiat puhumalla. Hän myös kutsuu itseään suureksi urheilijaksi, joka aina ennen ottelua tekee sanojensa mukaan kyykistyksiä ja punneruksia.


title: Anthony Carelli

text:
Ura eteni vuoteen 2008, jolloin Santino sai olla todistamassa Randy Ortonin raakaa katkeruutta. Santinolla oli ottelu Jeff Hardya vastaan, joka oli juuri voittanut ykköshaastajuuden WWE:n mestaruuteen. Ottelun keskeytti Orton, joka potkaisi Jeffin veljeä Matt Hardya päähän, sen takia ottelua ei koskaan oteltu loppuun. Tänä vuonna Santino myös ystävystyi Carliton kanssa. Tammikuun loppupuolella Santino tuli kolmantena osallistujana Royal Rumbleen ja oli ensimmäinen ulos lentänyt maistettuaan ensin Shawn Michaelsin Sweet Shin Musicia ja lennettyään sitten Undertakerin heittämänä ulos. Vuoden 2008 WWE Draftissa Santino ja Carlito hävisivät Finlaylle ja Hornswogglelle. Summerslamissä Santino voitti toisen kerran Intercontinental-mestaruuden voittamalla Beth Phoenixin kanssa Intercontinental mestari Kofi Kingstonin ja naisten mestarin Mickie Jamesin Winners take all-joukkueottelussa. 10. lokakuuta 2008 Santino hävisi mestaruutensa William Regalille, joka oli voittanut Battle Royal ottelun 1. haastajan paikasta.
Royal Rumble 2009:ssä Santino putosi sekunnissa Kanen pudottamana, joka rikkoi The Warlordin 2 sekunnin ennätyksen.


title: Stupido

text: Stupido tarkoittaa seuraavia asioita:


title: Luettelo televisiosarjan Me hirviöt hahmoista

text: Tämä on luettelo Me hirviöt -televisiosarjan hahmoista ja sivuhahmoista.


text: Herman Munster (Fred Gwynne) on Frankensteinin hirviötä muistuttava 223 cm pitkä ja 172 kg painava Munsterin perheen pää. "Gateman, Goodbury and Graves" -hautaustoimistossa työskentelevän Hermanin kokosi tohtori Victor Frankenstein vuosien 1815–1850 aikana Heidelbergin yliopistossa. Saksasta hän muutti Britanniaan, jossa hänet adoptoitiin Munsterien aatelissukuun.


text: Myöhemmin Herman muutti Transilvaniaan, jossa hän tapasi vuonna 1865 Lily Draculan. Naimisiin mentyään he muuttivat yhdessä Lilyn isän kanssa Yhdysvaltoihin, jossa he sittemmin asettuivat asumaan "Mockingbird Heights"in omakotilähiöön, osoitteessa 1313 Mockingbird Lane sijaitsevaan goottikartanoonsa


text: Luonteeltaan Herman on hyväluontoinen pölvästi. Toisinaan hän kuitenkin käyttäytyy, varsinkin ikäänsä nähden, lapsellisesti ja saa kiukuttelukohtauksia.


text: Hermanin suunnattomat voimat ovat hyödyksi hänen työssään hautaustoimistossa, jossa hän pystyy kantamaan arkkuja yksinään. Toisaalta hän voimiensa vuoksi aiheuttaa tahatonta tuhoa ympäristölleen. Hänen polkiessaan jalkaansa kiukutellessaan rappaukset putoilevat katosta ja pöytä saattaa särkyä yhdestä nyrkiniskusta.


text: Hermanilla on myös kaksoisveli Charlie.


text: Lily Munster (näyttelijänä Yvonne De Carlo) on Hermanin vaimo ja Grandpan (suom. isoisä) lapsi. Lily on Frankensteinin Morsianta muistuttava sarjan hahmo, joka ei pidä esimerkiksi hämärähommista eikä eräässä jaksossa siitä, että Herman oli työpaikkansa juhlissa Keskiyöhön asti. Hän kampaa usein hiuksensa alas ja hänen sisarentyttärensä Marilyn on sarjan päähenkilöistä ehkä vähiten esiintyvä. Lily on usein avulias, vaikka hänellä on useita ongelmia Hermanin kanssa. Hän ja Marilyn ovat aina hyvissä väleissä.


text: Grandpa (suomeksi "isoisä") (näyttelijänä Al Lewis) on Lilyn isä ja kemisti. Hänen oikea nimensä on Sam Dracula. Hän muistuttaa vampyyria. Hän on keksinyt erilaisia juomia - jotka eivät toimineet oikein koskaan. Hänellä ei ole varsinaisesti vihamiehiä, tosin Googie Miller (joka esiintyi jaksossa Come Back, Little Googie). Grandpa on luonteeltaan toisinaan mukava ja osaa varoittaa asioiden väärin tekemisestä, muttei kovin hyvin.


text: Eddie Munster (näyttelijänä Butch Patrick) on Hermanin ja Lilyn ainoa lapsi, ja hän on Ihmissuden näköinen. Eddiellä on kavereita, mutta yksikään heistä ei ole kovin hyvä kaveri. Eddie on luonteeltaan mukava ja haluaa nähdä "temppuja", joita Granpa tekee. Eddie on 10-vuotias ja käy normaalia koulua.


text: Marilyn Munster on Lilyn sisarentytär ja Munsterin perheen ainoa normaali jäsen. Luonteeltaan hän on mukava ja rauhallinen, vaikka on joskus ollut vihassa häntä inhottavia ihmisiä kohtaan. Marilynia ovat näytelleet Bewerley Owen ja Pat Priest.


text: Yläkerran portaiden alla asustava Eddien lemmikkilohikäärme.


text: Isoisän transilvanialainen lemmikkilepakko.


text: Perheen lemmikkikissa, joka kuitenkin murisee kuin leijona.


text: Talon käkikellossa asuva korppi (ääninäyttelijöinä Mel Blanc ja Bob Hastings), jonka tavallisin repliikki Edgar Allan Poen runoa siteeraten on ""Ei milloinkaan"" ().


title: Johann Otto von Spreckelsen

text: Johann Otto von Spreckelsen (4. toukokuuta 1929, Viborg, Tanska – 16. maaliskuuta 1987, Hørsholm, Tanska) oli tanskalainen arkkitehti. Vuonna 1982 hän voitti Grande Archen kansainvälisen suunnittelukilpailun, mutta hän kuoli ennen kuin ehti nähdä sen rakennettuna.


title: Janey Buchan

text: Janey O'Neil Buchan o.s. Kent (30. huhtikuuta 1926 – 15. tammikuuta 2012) oli brittiläinen Labour-puolueen poliitikko. Hän syntyi Glasgow’ssa, Skotlannissa ja istui Euroopan parlamentin jäsenenä vuosina 1979–1994. Hän kuoli Brightonissa tammikuussa 2012.


title: Janey Buchan

text: Buchan oli naimisissa puoluetoverinsa, poliitikko Norman Buchanin kanssa.


title: Norman Buchan

text: Norman Findlay Buchan (27. lokakuuta 1922 – 23. lokakuuta 1990) oli brittiläinen Labour-puolueen poliitikko. Hän istui parlamentin jäsenenä vuosina 1964–1990; hänen kuoltuaan häntä seurasi Gordon McMaster.


title: Norman Buchan

text: Buchan oli naimisissa puoluetoverinsa, poliitikko Janey Buchanin kanssa.


title: Gordon McMaster

text: Gordon James McMaster (13. helmikuuta 1960 – 28. heinäkuuta 1997) oli brittiläinen poliitikko. Hän oli vuosina 1990–1997 parlamentin jäsenenä skotlantilaisesta Paisley Southin vaalipiiristä. Hänen ammatillinen koulutuksensa oi puutarha-alalla, jota hän myös opetti ennen politiikkaan lähtemistään. Hän kärsi viimeieinä vuosinaan jatkuvista kivuista ja väsymyksestä, ja arveli oireidensa johtuvan nuorena saaduista altistuksista kasvinsuojeluaineille.


title: Gordon McMaster

text: McMaster seurasi parlamentaarikkona Norman Buchania ja oli parlamentin jäsenenä, kunnes teki itsemurhan 37-vuotiaana. Hänen paikkansa otti Douglas Alexander.


title: Douglas Alexander

text: Douglas Garven Alexander (s. 26. lokakuuta 1967) on brittiläinen Labour-puolueen poliitikko. Hän istui parlamentin jäsenenä skotlantilaisesta Paisley Southin vaalipiiristä vuosina 1997–2005. Häntä edelsi Gordon McMaster, joka oli jättänyt paikkansa tyhjäksi itsemurhallaan.


title: Douglas Alexander

text: Alexander on toiminut muun muassa kauppaministerinä (2004–2005), Eurooppa-ministerinä (2005–2006), liikenneministerinä (2006–2007), Skotlannin asiain ministerinä (2006–2007) ja kansainvälisen kehityksen ministerinä (2007–). Hän oli Lancasterin kreivikunnan kanslerina vuosina 2003–2004.


title: Douglas Alexander

text: Alexanderista tehtiin 7. kesäkuuta 2005 Privy Councilin jäsen.


title: Black Funeral

text: Black Funeral on yhdysvaltalainen black metallia ja dark ambientia soittava yhtye, joka on perustettu vuonna 1993. Yhtye käsittelee lyriikoissaan muun muassa pimeyttä, pahuutta, okkultismia ja vampyrismia. Yhtye tunnettiin ennen nimellä "Sorath", mutta se vaihtoi nimensä Black Funeraliksi.


title: Donald Dixon

text: Donald Dixon, Paroni Dixon (6. maaliskuuta 1929 – 19. helmikuuta 2017) oli brittiläinen Labour-puolueen poliitikko. Hän istui parlamentin jäsenenä Jarrow’n vaalipiiristä vuosina 1979–1997. Edeltäjä oli Ernest Fernyhough ja seuraaja Stephen Hepburn.


title: Donald Dixon

text: Dixon eteni ylähuoneeseen elinikäisenä päärinä.


title: Yhdentoista virran maa

text: Yhdentoista virran maa on suomalaisen laulajan Mikko Alatalon viides albumi, ja ensimmäinen osa "Lauluja Siirtomaa-Suomesta" -trilogiassa. Se julkaistiin Finnscandian Hi-Hat-levymerkillä vuonna 1978.


title: Yhdentoista virran maa

text: "Yhdentoista virran maa" -albumia pidetään yleisesti yhtenä Mikko Alatalon pääteoksista. Siinä tulevat vahvasti esille hänen pohjoiset juurensa. Alatalo menetti rock-uskottavuutensa, mutta hän halusikin "laulaa jo aikuisillekin ihmisille", "välittää ja vaikuttaa". Albumi myi ilmestyttyään yli 20 000 kappaletta ja konserttisalit olivat täynnä. Avuksi oli tietenkin samana syksynä vuonna 1978 voitettu Syksyn Sävel -kilpailu (78 000:lla postikortilla). Levy-yhtiö vaati "Vicky Lee" -voittokappaleen mukaan levylle, mikä auttoikin albumin suureen suosioon - kappale ei vain sopinut albumin kokonaisuuteen.


title: Yhdentoista virran maa

text: "Vicky Leen" lisäksi albumin mainittavimpia lauluja ovat nimikappale joka on kronologinen historian katsaus suomalaisista ja cover-versio Bob Dylanin kappaleesta "Song to Woody", saarnamiesten vallankäyttöä käsittelevä äänikuvaelma "Saarna", sekä herkkä "Tunnetko rakkauden?". "Pohjanmaan junassa" on bluegrass, "Elämisen tahti" oli tuon ajan työttömien laulu, "Mädäntynyt sydän" taas muisteli kotiseutua.


title: Yhdentoista virran maa

text: "Yhdentoista virran maa" -albumin jatko-osat ovat "Iso joki tulvii" (1981) ja "III tasavallan vieraana" (1982).


title: Yhdentoista virran maa

text: Kaikki kappaleet sovittanut Kassu Halonen.


title: Joe Hahn

text: Joseph ”Joe” Hahn, myös tunnettu nimellä Mr. Hahn, (s. 15. maaliskuuta 1977) on yhdysvaltalaisen Linkin Park -yhtyeen DJ ja ohjaaja. Hän asuu Dallasissa Texasissa. Hahn liittyi Linkin Park -yhtyeeseen vuonna 1996 tavattuaan Mike Shinodan, jolloin yhtye oli vielä nimeltään "Xero". Siitä lähtien Hahn on ohjannut musiikkivideoita Linkin Parkille.


title: Joe Hahn

text: Musiikkivideoiden ohella Hahn on muun muassa ohjannut trailerin vuonna 2010 julkaistuun Medal of Honor -videopeliin ja suunnitellut entiselle Formula 1 -kuljettaja Kamui Kobayashille kypärän.


title: Rob Bourdon

text: Robert Gregory Bourdon (s. 20. tammikuuta 1979 Calabasas, Kalifornia) on yhdysvaltalainen rumpali, joka soittaa rockyhtye Linkin Parkissa. Hän kuuluu yhtyeen perustajajäseniin. Bourdon on soittanut ennen Linkin Parkia mm. "Relative Degree" -yhtyeessä yhdessä Linkin Parkin kitaristi Brad Delsonin kanssa. Bourdon on yhtyeen nuorin jäsen.


title: Rob Bourdon

text: Bourdon on yksi maailman menestyneimmistä rumpaleista.


title: Rob Bourdon

text: Bourdon käyttää Gretschin rumpuja ja Zildjian A-custom-symbaaleja.


title: Kauhavan seurakunta

text: Kauhavan seurakunta on Lapuan hiippakuntaan ja Järvi-Pohjanmaan rovastikuntaan kuuluva seurakunta. Seurakunta kattaa Kauhavan kaupungin alueen.


title: Kauhavan seurakunta

text: Seurakunnan kirkkoherrana toimii Jyrki Jormakka, alueseurakunnan kappalaisena Risto Mäki ja seurakuntapastorina Petra Kero. Kauhavan seurakunnalla on myös vireää nuorisotoimintaa. Alueseurakunnan nuoriso-ohjaajina toimivat Matti ja Päivi Latomäki.


title: Kauhavan seurakunta

text: Kauhavan seurakunnan keskuspaikkana tomii Kauhavan kirkko ja sen vieressä sijaitseva seurakuntatalo. Nuorisokeskuksena toimii pikkupappilaksi kutsuttu nuorisotalo. Kauhavan seurakunnan leirit pidetään pääsääntöisesti Ojutjärven leirikeskuksessa.


title: Kauhavan seurakunta

text: Vuoden 2009 alusta kuntaliitoksen myötä Alahärmän, Kortesjärven ja Ylihärmän seurakunnat liittyivät Kauhavan seurakunnan kappeliseurakunniksi.


title: Ryne Duren

text: Rinold George ”Ryne” Duren (22. helmikuuta 1929 – 6. tammikuuta 2011) oli yhdysvaltalainen baseballpelaaja. Hän syntyi Cazenovian kylässä Wisconsinissa ja pelasi Major League -tasolla vuosina 1954–1965.


title: Ryne Duren

text: Duren, kolminkertainen All-Star-pelaaja, puhui avoimesti takavuosien alkoholismistaan. Hän oli Blackie Lawlessin setä.


title: Ryne Duren

text: Durenin joukkueina Major League -tasolla olivat:


title: Steny Hoyer

text: Steny Hamilton Hoyer (s. 14. kesäkuuta 1939) on yhdysvaltalainen demokraattisen puolueen poliitikko, joka toimi vuosina 2007–2011 edustajainhuoneen enemmistöjohtajana. Hän on edustanut Marylandin viidettä vaalipiiriä vuodesta 1981 alkaen.


title: Steny Hoyer

text: Hoyer valittiin Marylandin osavaltion senaattiin vuonna 1966 ja senaatin puheenjohtajaksi vuonna 1975. Hän oli ehdolla Marylandin varakuvernööriksi vuonna 1978.


title: Steny Hoyer

text: Hoyer on koulutukseltaan juristi. Hän suoritti Juris Doctor -tutkinnon Georgetown University Law Centerissä vuonna 1966.


title: Knives Out

text: "Knives Out" on englantilaisen alternative rock yhtyeen Radioheadin kirjoittama ja esittämä kappale. Sävellys sisältää sähköisiä ja akustisia kitaroita, joita täydentää laulaja Thom Yorken laulu. Kappale löytyy Radioheadin vuoden 2001 albumilta "Amnesiac" ja se äänitettiin samoissa nauhoitussessioissa kuin muu albumi ja aikaisempi albumi "Kid A". Kappale julkaistiin "Amnesiacin" toisena singlenä, ja sai paljon radiosoittoa verrattuna yhtyeen muihin saman ajan kappaileisiin. Kappale nousi sijalle 13 Britannian singlelistalla.


title: Knives Out

text: Kappale kehitettiin 18 kuukauden aikana "Kid A" - ja "Amnesiac"-albumien sessioissa ja sen nauhoittamiseen meni ennätyksellisen kauan - 373 päivää. Vaikkei "Knives Outin" tyyli ole samanlaista kuin Radioheadin "The Bendsin" (1995) aikainen rock-tyyli, sitä pidetään yhtenä yhtyeen tavallisimmista kitarapop-kappaleista vuoden 2000 jälkeen.


title: Knives Out

text: Kappaleeseen on vaikuttanut suuresti The Smithsin musiikki. Kappaleesta on tehnyt oman versionsa "Knives Out" The Flaming Lips, ja versio löytyy yhtyeen vuoden 2003 EP:ltä, "Fight Test EP". Klassinen pianisti Christopher O'Riley soittaa kappaleen albumillaan "True Love Waits" ja myös jazz-pianisti Brad Mehldau teki kappaleesta oman versionsa viimeisimmällä albumillaan, "Day is Done".Kappaleen musiikkivideon ohjasi Michel Gondry. Se sisältää Thom Yorken sairaalassa naisen, jota näyttelee Emma de Caunes, sängyn vieressä. Nainen on Yorken puoliso videolla. Koko video nauhoitettiin kerralla, vaikka video vaati taustan vaihtoa.


title: Kalle Alatalo

text:
Kalle Joonas Alatalo (s. 30. marraskuuta 1978) on suomalainen kitaristi ja muusikko. Hän soittaa pispalalaisessa yhtyeessä Hauli Bros sekä Mike's Monster Jam house bandissa. Hän on myös soittanut ja laulanut Juice Leskisen ja isänsä Mikko Alatalon yhtyeissä. Hän on myös vieraillut muusikkona eri äänitteillä. Hän soittaa myös Tarinankertojat-klubin housebandissa, yhdessä Markus "Marzi" Nymanin, Anssi Nykäsen, Harri Rantasen ja Jani Wilundin kanssa. Vuonna 2010 alkaneen klubin aikana Alatalo on säestänyt useita Suomen eturivin
laulaja-lauluntekijöitä, mm. Pelle Miljoonaa, Pauli Hanhiniemeä, Heikki Saloa, Mariskaa sekä Juha Tapiota. Alatalo on mukana myös Manserock-musikaalissa Vuonna -85 GTP (TTT), sekä Pyynikin kesäteatterin esityksessä Kuuma kesä -85.


title: Jane Powell

text: Jane Powell, oikealta nimeltään Suzanne Lorraine Burce (s. 1. huhtikuuta 1929) on yhdysvaltalainen näyttelijä, tanssija ja laulaja. Hän syntyi Portlandissa, Oregonissa, ja teki ensiesiintymisensä elokuvassa vuonna 1944.


title: Jane Powell

text: Powell saavutti jo varhain menestystä myös musikaaleissa ja esiintyi uransa aikana lisäksi aktiivisesti televisiossa. Hänellä on tähti Hollywood Walk of Famella.


title: Jane Powell

text: Powell on naimisissa viidennen aviomiehensä, entisen lapsinäyttelijä Dick Mooren kanssa.


title: Rauha (uskonto)

text: Rauha uskonnollisessa merkityksessä voi tarkoittaa sopusointuista olotilaa koko maailmassa, tietyn kansan kohdalla tai yksittäisen ihmisen elämässä. Se voi tarkoittaa myös Jumalan tai taivaan ominaisuutta tai varmuutta taivaaseen pääsemisestä.


title: Rauha (uskonto)

text: Raamatun vanhassa testamentissa esiintyvä heprean kielen sana "šalom" suomennetaan "rauha". Sen perusmerkitys on 'eheys' tai 'terveys'. Sanaa käytettiin Raamatun aikaan ja käytetään nykyäänkin tervehdyksenä (vrt. suomen sanat "terve" ja "tervehdys"). Vanhassa testamentissa rauha liittyy usein Israelin kansan rauhaan sen viholliskansoista, mutta myös rauhaan Jumalan kanssa. Molemmissa merkityksissä rauhan katsotaan edellyttävän Jumalan käskyjen noudattamista (esimerkiksi Jesaja 48:18). Toisaalta puhutaan uudesta rauhanliitosta, jossa Jumala lahjoittaa rauhan palvelijansa kärsimyksen tähden (Malakia 2:5, Jesaja 53:5).


title: Rauha (uskonto)

text: Uuden testamentin kreikankielisessä alkutekstissä esiintyvä sana έιρηνη "eireenee" "rauha" on sama sana jota käytetään Vanhan testamentin kreikannoksessa šalom-sanan vastineena. Jeesuksen syntymän yhteydessä enkelit julistivat rauhan tulleen maan päälle. Jeesus itse yhdisti Vanhan testamentin ennustukset uudesta rauhanliitosta omaan tehtäväänsä sovittaa ihmisten synnit verellään. Hän lupasi jättää seuraajilleen rauhan (Johannes 14:27). Hän kuitenkin korosti, ettei tullut tuomaan rauhaa maallisessa mielessä. Päinvastoin, hän ennusti tulevaksi sotia ja riitoja. Jeesuksen tuoma rauha on ulkoisista olosuhteista riippumaton (Johannes 16:33) eikä ole inhimillisesti ymmärrettävissä (Filippiläisille 4:6-7). Täydellisesti rauha tulee Ilmestyskirjan mukaan silloin kun Jumala luo uuden taivaan ja uuden maan (Ilm.21:1-4). Rauha uusitestamentillisessa mielessä on siis pitkälti sama asia kuin pelastus.


title: Rauha (uskonto)

text: Kristillisessä kielenkäytössä voidaan erottaa rauha-sanan eri merkityksiä:


title: Matthias Lanzinger

text: Matthias Lanzinger (s. 9. joulukuuta 1980 Abtenau, Itävalta) on itävaltalainen alppihiihtäjä. Lanzinger kilpaili maailmancuptasolla vuosina 2004–2008. Vuonna 2008 hän kaatui pahoin supersuurpujottelun maailmancupkisassa Norjassa ja hänen säärensä jouduttiin amputoimaan. Vammautumisensa jälkeen hän on osallistunut vammaisurheilukilpailuihin.


title: Matthias Lanzinger

text: Lanzinger saavutti nuorten MM-hopeaa pujottelussa vuonna 2000. Kaudella 2003–2004 hän voitti Euroopan cupin kokonaiskilpailun. Lanzinger ylsi urallaan kerran palkintopallille alppihiihdon maailmancupissa, oltuaan kolmas super-G:ssä Beaver Creekissä joulukuussa 2005.


title: Matthias Lanzinger

text: Maaliskuussa 2008 maailmancupin osakilpailussa Kvitfjellin super-G:ssä Lanzinger kaatui laskussaan törmättyään porttiin ja paiskautui turvaverkkoihin. Hänen toisen suksensa siteen irrotusmekanismi (jonka tulisi turvallisuuden vuoksi irrottaa suksi jalasta laskijan kaatuessa, jottei suksi rinteeseen tarttuessa vääntäisi jalan osia sijoiltaan tai poikki) ei toiminut kunnolla ja Lanzingerin jo murtunut jalka ei antanut kylliksi vastusta suksen irrottamiseksi hänen kieriessään mäkeä alas kohti turvaverkkoja ennen kuin oli jo liian myöhäistä. Hän sai jalkaansa myös avomurtuman. Hänet kuljetettiin ensin lillehammerilaiseen sairaalaan ja sieltä helikopterilla oslolaiseen sairaalaan. Myöhemmin kävi ilmi, ettei hänen vaurioitunutta jalkaansa pystytä pelastamaan parantumattoman kudosvaurion vuoksi, joten Lanzingerin vasen jalka amputoitiin polven alapuolelta. Huhtikuun alussa 2008 Lanzinger otti ensimmäiset askeleensa proteesin kanssa. Lanzingerin hoitotoimenpiteitä on kritisoitu ja joidenkin arvioiden mukaan hänen jalkansa olisi voitu pelastaa, minkä johdosta Lanzinger on ilmoittanut haastavansa kisajärjestäjät ja oslolaisen sairaalan oikeuteen.


title: Matthias Lanzinger

text: Lanzinger teki paluun alppihiihtokilpailuihin marraskuussa 2011 kun hän kilpaili Alankomaissa liikuntavammaisten alppihiihtocupissa. Vuoden 2014 talviparalympialaisissa hän saavutti hopeaa supersuurpujottelussa ja alppiyhdistetyssä. Vuoden 2015 para-alppihiihdon MM-kilpailuissa hän saavutti kaksi hopeaa ja kaksi pronssia.


title: Toni Nygård

text: Toni Nygård (s. 1974) on oululainen säveltäjä, sanoittaja, sovittaja ja musiikkialan yrittäjä. Hän on opiskellut muun muassa Madetojan musiikkilukiossa, Oulun Konservatoriossa (lyömäsoittimet, piano, teoria) sekä Leeds College of Musicissa Englannissa (studiotuottaminen, musiikkibisnes, säveltäminen) ja tehnyt musiikkihommia Suomen ohella muutaman vuoden ajan Kaliforniassa Yhdysvalloissa sekä Englannissa. Nygårdin kappaleita ovat levyttäneet esimerkiksi Suvi Teräsniska, Anna Eriksson, Anne Mattila, Tommi Läntinen ja Neljänsuora. Hänen kappaleita ja tuotantoja ovat levyttäneet myös monet tangokuninkaalliset, kuten Marita Taavitsainen, Johanna Pakonen, Saija Tuupanen, Marko Maunuksela, Jukka Hallikainen, Hanna Talikainen, Tomi Markkola, Marko Lämsä, Henri Stenroth, Pekka Mikkola, Saija Varjus ja Teuvo Oinas. Toni Nygård on myös ollut löytämässä sekä auttamassa uransa ensiaskelilla useita eri artisteja, kuten Suvi Teräsniskaa, Juha Metsäperää ja Saara Aaltoa, joka oli mukana Nygårdin Euroviisuprojektissa vasta 16-vuotiaana.


title: Toni Nygård

text: Toni Nygård on ollut neljästi Suomen Euroviisuissa (Tommi Läntinen, I'Dees, Heidi Kyrö & just sekä Jussi Saxlin) ja sijoittunut toiseksi Tangomarkkinoiden sävellyskilpailussa kappaleella Naisen sydän (san. Helena Hatunen). Nygårdin kokonaan tai osin tuottamista levyistä menestyneimpiä ovat Suvi Teräsniskan levyt, jotka ovat myyneet kultaa, platinaa sekä tuplaplatinaa. Samalla Teräsniska on noussut valtakunnan menestyneimpien artistien joukkoon ja mm. Tonin tuottamat sekä sovittamat kappaleet Hento kuiskaus ja Hei mummo ovat saaneet paljon soittoaikaa radioasemilla. Nygårdin tekemistä kappaleista valtakunnallisten soittolistojen kärjessä tai kärkipäässä ovat käyneet Aiemmin (Anna Eriksson), Mitä vaan (Tommi Läntinen), Kylmät enkelit (Suvi Teräsniska), Sanoja vaan (Teräsniska), Pikkuveljen joulupuuro (Teräsniska), Miehen tie (Tomi Markkola) sekä useita muita kappaleita eri artisteille ja yhtyeille. Nygård on myös tehnyt yhteistyötä useiden sanoittajien kanssa (mm. Vexi Salmi, Heikki Salo, Saara Törmä, Sinikka Svärd, Eija Hinkkala, Pekka Eronen, Chrisse Johansson) ja säveltänyt sekä tekstittänyt lukuisia kappaleita yhdessä Jussi Rasinkankaan kanssa. Hän on myös toiminut kapellimestarina ja sovittajana erinäisissä teatteriprojekteissa, kuten Meri Oulu ry:n Kuningaslohi.


title: Toni Nygård

text: Toni Nygård on toiminut Säveltäjät ja Sanoittajat Elvis ry:n hallituksessa vuodesta vuosina 2005-2012 ja sen edustajana Music Export Finlandin (Musex ry) hallituksessa vuosina 2009-2011. Lisäksi hän on ollut erinäisissä työryhmissä ja toimikunnissa (mm. LUSES:in kevyen musiikin toimikunta). Nygård soittaa koskettimia ja toimii säveltäjä-tuottajana yhtyeessä Auria, jonka solistina on Inga Söder.


title: Stacy Hart

text: Stacy Hart (s. 28. elokuuta 1979) on englantilainen näyttelijä, jonka tunnetuin rooli oli englantilaisessa televisiosarjassa "The Bill". Hän esitti sarjassa Selena nimistä naista vuosina 2000–2005. Hän on näytellyt myös elokuvassa "Elephant juice" ja "Get Real". Lisäksi hän on myös esiintynyt minielokuvassa "Grafters". Hän on näytellyt televisiossa vuodesta 1998 lähtien.


title: Alaston apina

text: Alaston apina: Eläintieteilijän tutkimus eläimestä nimeltä ihminen ("The Naked Ape") on brittiläisen Desmond Morrisin vuonna 1967 julkaisema kirja. Teoksen suomensi Anto Leikola vuonna 1968. Kirjasta on otettu suomeksi yhdeksän painosta vuosina 1968–1996.


title: Monique Garbrecht-Enfeldt

text: Monique Garbrecht-Enfeldt (o.s. Garbrecht, s. 11. joulukuuta 1968 Potsdam, Saksan demokraattinen tasavalta) on saksalainen pikaluistelija, joka saavutti kaksi olympiamitalia ja voitti yhdeksän maailmanmestaruutta.


title: Monique Garbrecht-Enfeldt

text: Garbrecht voitti 15 vuoden mittaisen huippu-urheilu-uransa aikana viisi mestaruutta sprinttereiden MM-kilpailuissa (vuosina 1991, 1999, 2000, 2001 ja 2003) ja neljä mestaruutta matkakohtaisissa maailmanmestaruuskilpailuissa, joista kaksi 500 metrillä ja kaksi 1 000 metrillä; lisäksi hän saavutti molemmilla matkoilla kerran hopeaa.


title: Monique Garbrecht-Enfeldt

text: Garbrecht-Enfeldt kilpaili neljissä olympialaisissa ja saavutti kaksi olympiamitalia. Albertvillen talviolympialaisissa 1992 hän saavutti pronssia 1 000 metrillä sekä sijoittui neljänneksi 500 metrillä ja viidenneksi 1 500 metrillä. Lillehammerin olympialaisissa 1994 hän oli viides 1 000 metrillä ja kuudes 500 metrillä. Naganon olympialaisissa 1998 hän sijoittui lyhyemmällä matkalla kahdeksanneksi ja pidemmällä kymmenenneksi. Salt Lake Cityssä 2002 hän saavutti toisen olympiamitalinsa sijoittumalla 500 metrillä hopealle luisteltuaan ensimmäisessä lähdössä maansa ennätyksen ja uransa parhaan ajan 37,34. Lisäksi hän sijoittui 1 000 metrillä kuudenneksi. Hän aikoi osallistua myös vuoden 2006 olympialaisiin, mutta hänen huonot tuloksensa ensimmäisissä maailmancup-kisoissa saivat hänet perumaan aikeensa.


title: Monique Garbrecht-Enfeldt

text: Itä-Saksan edustajana silloinen Monique Garbrecht voitti nuorten sarjassa yleisluistelun maailmanmestaruuden vuosina 1986 ja 1987 sekä saavutti MM-pronssia vuonna 1985.


title: Live for Speed

text: Live for Speed (LFS) on realistisuuteen pyrkivä autopeli, joka on suunniteltu internetissä pelattavaksi muita pelaajia vastaan. Alun perin peli suunniteltiin julkaistavaksi kolmessa osassa: S1, S2 ja S3. Tällä hetkellä kehitys on S3-vaiheessa (Versio 0.6T). Peli tukee HTC Vive VR- ja Oculus Rift -virtuaalilaseja.


title: Live for Speed

text: Pelin pääasiallisena myyntikanavana toimii internet. Viralliselta sivustolta voi ostaa lisenssin, jolla saa sisältöä käyttöönsä.


title: Live for Speed

text: Valtaosa radoista on moottoriratoja, mutta mukana on myös muutama rallycross-rata. S3 osan ensimmäisessä päivityksessä julkaistiin aito Rockingham rata sekä graafisia päivityksiä. Autot ovat pääosin kuvitteellisia, mutta mukana on myös muutama oikea auto: RaceAbout, Formula BMW, BMW Sauber F1.06 sekä MRT5. Seuraava uusi auto on Volkswagen Scirocco TSi 2.0.


title: Mikon parhaat (vuoden 1996 albumi)

text: Mikon parhaat on Mikko Alatalon kokoelmalevy vuodelta 1996. Se on kolmas samanniminen Alatalon kokoelma.


title: Mikon parhaat

text: Mikon parhaat voi tarkoittaa laulaja Mikko Alatalon:


title: Lemun vaakuna

text: Lemun kunnan vaakuna perustuu vanhaan paikalliseen kansantarinaan. Tarinan mukaan pitäjän asukkaat halusivat siirtää Lemun kirkon uuteen paikkaan. Kirkon rakennukseen tarvittavat hirret varastettiin Nousiaisista. Kirkko rakennettiin tarinan mukaan paikalle, johon kirkkohirsikuorma sattui kaatumaan. Kirkon mäellä olevaan muistokiveen onkin kirjattu tarinan säe:


title: Lemun vaakuna

text: Lemun vaakunassa on punaisessa kentässä nelipuolainen hopeinen pyörä, josta nousee hopeinen apilaristi. Vaakunan apilat viittaavat maatalouteen ja risti ja pyörä puolestaan tarinan kirkkohirsikuormaan. Vaakunan on suunnitellut Kaj Kajander. Se on vahvistettu käyttöön 11. lokakuuta 1966. Se muuttui epäviralliseksi kotiseutuvaakunaksi kunnan liityttyä Maskuun vuonna 2009.


title: Raumanmeren lukio

text: Raumanmeren lukio oli Raumalla sijainnut lukio. Koulu syntyi peruskoulu-uudistuksen yhteydessä vuonna 1976, kun Raumanmeren yhteislyseo jaettiin yläasteeksi ja lukioksi. Niiden yhteinen Heikki Taskisen suunnittelema koulutalo otettiin käyttöön vuonna 1989.


title: Raumanmeren lukio

text: Vuonna 2007 koulu lakkautettiin Raumanmeren, Uotilanrinteen ja Rauman yhteislyseon lukioiden yhdistyttyä Rauman lukioksi. Lopettamishetkellä lukiossa opiskeli noin 250 opiskelijaa.


title: Dusty Hill

text: Joseph Michael "Dusty" Hill (s. 19. toukokuuta 1949 Dallas, Texas, Yhdysvallat) on ZZ Top -yhtyeen perustajajäsen, basisti ja laulaja.


title: Dusty Hill

text: Hill syntyi ja kävi koulunsa Dallasissa Teksasin osavaltiossa. Vuosina 1966–1968 hän soitti yhtyeessä American Blues. Vuonna 1969 hän perusti ZZ Topin yhdessä American Bluesista tutun rumpalin Frank Beardin sekä Moving Sidewalks -yhtyeen kitaristi-laulajan Billy Gibbonsin kanssa. Yhtye soitti aktiivisesti vuoteen 1977 asti, ja piti sen jälkeen kahden ja puolen vuoden tauon, jonka aikana Hill ja Gibbons toisistaan tietämättä kasvattivat pitkät parrat. Yhtye nousi maailmanmenestykseen vuoden 1983 levyllään Eliminator.


title: Dusty Hill

text: Hill meni naimisiin Charleen McCroryn kanssa vuonna 2002. Vuonna 2000 kesken Euroopan-kiertueen Hillillä havaittiin hepatiitti C.


title: Dusty Hill

text: Hill esiintyy omana itsenään yhdessä kuvittellisesta Hillin perheestä kertovan animaatiosarjan Kukkulan kuningas -jaksossa. Siinä hän on Hillin perheen isän, Hankin serkku.


title: Dusty Hill

text: Hill on soittanut monia erilaisia bassoja ja vahvistimia, ja hänellä on kokoelma vanhoja ja räätälöityjä soittimia. Hänellä on ollut useita erilaisia Fender Telecastereita, Fender Precision, Gibson Explorer, Dean Z, Danelectro Longhorn ja James Trussart SteelCaster Bass. Vahvistimina Hill käyttää Marshall JCM900 ja Celestionin kaiuttimia.


title: Champa

text: Champa oli alun perin hindulais-buddhalainen ja myöhemmin islamilainen kuninaskunta nykyisen Vietnamin keski- ja eteläosissa. Champa mainitaan ensimmäisen kerran kiinalaisissa lähteissä vuonna 192 ja valtakunta kesti itsenäisenä aina 1600-luvulle saakka. Sen alueet jäivät vähitellen Vietnamin haltuun ja heidän alaisensa vasalliruhtinaskuntakin lakkautettiin vuonna 1834.


title: Champa

text: Champan varhainen historia tunnetaan lähinnä kiinalaisista lähteistyä, sekä joistakin alueelta löydetyistä tekstikaiverruksista. Kiinalaisissa lähteissä Champa mainitaan ensimmäisen kerran vuonna 192 jälkeen ajanlaskun alun. Champan sanotaan muodostuneen kiinalaisen Han-dynastian hajotessa, jolloin paikallinen kiinalainen virkamies päätti perustaa alueelle oman valtakuntansa. Varhaisia Champan kuninkaita luetellaan kiinalaisissa lähteissä kiinalaisilla nimillä Fan Hsiun, Fan I, Fan Wen, Fan Fo, Fan Hu-ta ja Ti Chen. Ajan kuluessa Champa päätyi kuitenkin intialaisen kulttuurin vaikutusalueen piiriin. Maa jakautui myös vain löyhästi toisiinsa liittyneisiin neljään osaan, Amaravati (Quang Nam), Vijaya (Binh Dinh), Kauthara (Nha Trang) ja Panduranga (Phan Rang). Alueet saivat nimensä Intian eri alueiden mukaan.


title: Champa

text: Kiinalaisissa lähteissä 400-luvun puolivälillä mainittu kuninas Bhadravarman oli maan hallitsijoista ensimmäinen, jonka nimi tunnetaan sanskritiksi. Bhadravarman yhdisti Champan eri alueet oman valtansa alle ja hänen pääkaupunkinsa sijaitsi hieman nykyisestä Huếsta etelään. Champalla oli tuolloin myös voimakas laivasto, jonka välityksellä käytiin paitsi kauppaa, mutta myös harjoitettiin merirosvoutta. Kiinalaisten sanotaan vallanneen alueen uudelleen vuonna 446, kun he tekivät sotaretken Champaa vastaan kostona Champan Kiinan rannikolle laivastollaan tekemistä ryöstöretkistä. Champa erkani Kiinan vallasta jälleen 500-luvun aikana. Vuoden 529 paikkeilla valtaan noussut kuningas Rudravarman teki epäonnistuneen sotaretken kiinalaisia vastaan ja myöhemmin vuosina 534, 568 ja 572 hän lähetti kiinaan rauhamomaisempia diplomaattisia lähetystöjä. Sodat kiinalaisia vastaan jatkuivat ajoittain myöhemmin, minkä lisäksi uudeksi uhkatekijäksi muodostui Khmerien valtakunta lännessä. Champan sanotaan myös joutuneen Jaavalta tehtyjen sotaretkien kohteeksi. Champan keskus siirtyi 800-luvun aikana etelämmäs uhatumman pohjoisen Huến seuduilta. Tuolloinen pääkaupunki oli Indrapura Danangin eteläpuolella. Kuningas Indravarman I perusti Champan uuden hallitsijadynastian vuonna 875 ja rakennutti Indrapuraan buddhalaisia pyhättöjä. 1000-luvulla maan pääkaupunkia siirettiin edelleen etelämmäksi Vijayaan.


title: Champa

text: Champa kävi pitkään sotia khmerejä ja pohjoisen vietnamilaisia vastaan liittoutuen ajoittain molempien kanssa toista vastaan. Khmerien onnistui valloittaa Champa kuningas Suryavarman II:n johdolla vuonna 1145, mutta vain kaksi vuottaz myöhemmin Champan kuninas Jaya Harivarman I:n onnistui karkottaa alueen vallanneet khmerit. Khmerien pääkaupunki Angkor vallattiin ja ryöstettiin vuonna 1177. Khmerit palasivat jälleen myöhemmin ja he hallitsivat maata vuosien 1190 ja 1220 välillä. 1200-luvulla ilmaantui jälleen uusi uhka monolien muodossa. 1280-lukuun mennessä monolit olivat valloittaneet Kiinan ja Vietnamin, minkä jälkeen Kublai-kaani vaati Champan hallitsijoita hyväksymään mongolien suojeluksen ja vasalliuden. Kun vaatimuksiin ei suostuttu, seurasi sotapäällikkö Sügetü sotaretki Champaan. Mongolit valtasivat pääkaupunki Vijayan, mutta kuningas Indravarman pakeni seuraajineen maan vuoristoon, josta käsin he tekivät iskuja mongoleja vastaan. Lopulta vuonna 1284 Sügetü päätti lähteä joukkoineen alueelta saatuaan Champan kuninkaalta vakuutteluja tämän kuuliaisuudesta. 1300-luvun alussa Champan kuningas Jaya Simhavarma nai Vietnamin keisarin siskon, mutta kuninkaan kuoltua vuonna 1307 sodat vietnamilaisia jatkuivat. Jatkuva sodankäynti heikensi Champaa ja 1400-luvulla se pieneni vähitellen pelkäksi tynkävaltioksi.


title: Champa

text: Aluemenetyksistään huolimatta Champa vaurastui meriteitse kulkeneen kaupan avulla. Champan satamiin saapui kauppalaibvoja aina Jaavalta ja Japanista saakka, sekä Euroopan maista esimerkiksi Alankomaista ja Espanjasta. Champalaiset kauppiaat purjehtivat puolestaan satamiin esimerkiksi Siamissa, Manilassa, Johoressa ja Makassarissa. Meriteitse oli saapunut myös islam, joka alkoi saada vaikutusvaltaa hindulaisuuden kustannuksella. Vuonna 1676 Champa hallitsi enää Pandurangan aluetta ja sen kuninkaan mainitaan kääntyneen islamiin. Kuninkaan nimeä ei tiedetä, mutta hänestä käytettiin malaijilaista titteliä "Paduka Seri Sultan". Vietnamilaiset valtasivat Champan viimeisen sataman vuonna 1692, mutta kapinallisten onnistui vielä palauttaa itsenäisyytensä vietnamilaisten vasallivaltiona seuraavana vuonna. Vuonna 1697 vietnamilaiset perustivat alueelle Bình Thuậnin prefektuurin ja Champa jäi käytännössä ilman valtaa. Champan kuninkaalla oli enää joitakin oikeudellisia velvoitteita etnisten champojen välisissä kiistoissa. Monet olivat kuitenkin jo paenneet esimerkiksi Kambodžaan ja alueelle saapui yhä lisää vietnamilaisia siirtolaisia. Tây Sơnin kapinalliset liittoutuivat Champan kuninkaiden kanssa 1700-luvun jälkipuoliskolla ja Vietnamin hallitsija Minh Mạng hankkiutui eroon koko tynkäkuningaskunnasta Lê Văn Khôin johtaman kapinan kukistamisen jälkeen vuonna 1834. Entisestä Champasta tehtiin tavallinen hallinnollinen alue.


title: Champa

text: Champan varhaisen historian aikana alueella vaikuttivat etenkin Intialaisina kulttuurivaikutteina saapuneet hindulaisuus ja mahayana-buddhalaisuus. Meriteitse saapui myös islam, jonka merkitys kasvoi etenkin Champan loppuvaiheiden aikana tynkäkuningaskunnassa. Lopulta suuri osa Champan väestöstä oli kääntynyt sunnalaiseen islamiin, mutta uskontoon sekoittuivat myös vanhemmat uskonnolliset perinteet. Vietnamilaisten levittäytyessä Champaan monet chamit pakenivat nykyiseen Kambodžaan.


title: Champa

text: Champan hindulais-buddhalaisen kauden aikana rakennettiin useita temppeljä, joista osa on sittemmin tuhoutunut sään ja sotien vaikutuksesta. Nykypä'iviin saakka on säilynyt kuitenkin useita kymmeniä Champan temppelejä. Chamien temppelit ovat tyypillisesti suhteellisen pieniä ja ne rakennettiin tiilistä. Laajin säilynyt temppelikokonaisuus on nykyisen Keski-Vietnamin Mỹ Sơnissa. Temppelien ulkoseinät koristeltiin reliefein, jotka esittävät esimerkiksi kasvisornamentteja, nymfejä, rukoilijoita ja muita aiheita. Samaan tapaan koristeltiin myös temppelien kalkkikiviset tukipaalut, joita koristavat esimerkiksi intialaisaiheiset apsarat, hamsat ja makarat. Hindulaisten aiheiden ohella käytettiin buddhalaisia aiheita, joita on säilynyt esimerkiksi Đông Dươngissa.


title: The Definition of X

text: The Definition of X: The Pick of the Litter on kokoelma-albumi rap-artisti ja näyttelijä DMX:ltä (Earl Simmons). Albumi julkaistiin 12. kesäkuuta 2007. Albumi alkuperäinen nimi oli "The Dog". Sen julkaisijana toimi Def Jam Recordings, ei Sony."The Definition of X" sisältää hittejä kuten "Where The Hood At", "X Gon Give It to Ya" ja "Party Up".


title: The Definition of X

text: Albumi debytoi numerolla 26 U.S. Billboard 200 listalla, myyden 35,000 kappaletta ensimmäisellä viikollaan. 11. heinäkuuta 2007 mennessä albumi oli myynyt 65,826 kappaletta Yhdysvalloissa.


title: Eestinkallio

text: Eestinkallio on Etelä-Espoossa sijaitsevan Nöykkiön kaupunginosan pohjoisosassa sijaitseva osa-alue, joka rajautuu Eestinlaakson, Eestinmalmin ja Pisan asuinalueisiin. Eestinkallio on 39 hehtaarin suuruinen kallioinen viheralue, jolla sijaitsee muun muassa valaistu urheilukenttä. Alueen eteläosassa sijaitsee Eestinkallion koulu. Eestinkalliota ympäröivät pääosin pientaloalueet. Eestinkallio on kaavoitettu asumis- ja virkistyskäyttöön.


title: Eestinkallio

text:
Eestinkallion maastoa luonnehtii tuoreiden ja kuivahkojen kangasmetsien ja kallioalueiden vuorottelu. Eestinkalliolla on hyvin tyypillisiä jääkauden merkkejä kuten silokalliota. Lisäksi alueella on Litorinameren aikainen muinaisranta. Alueen kalliot ja kalliometsät ovat metsälain mukaisia arvokkaita luontotyyppikohteita, karukkokankaita puuntuotannollisesti vähätuottoisempia kallioita. Eestinkallion laella on geologista arvoa. Kohteet ovat paikallisesti arvokkaita. Virkistysarvoiltaan Eestinkallio on merkittävä. Se toimii ns. lähiluontona ympäröivien asuinalueiden asukkaille.
400 metrin säteellä Eestinkallion virkistysalueesta asuu 3 800 ihmistä. Ympäröivillä asuinalueilla asuu paljon lapsiperheitä. Aivan Eestinkallion välittömässä läheisyydessä on koulu, neljä päiväkotia, perhepäivähoitajien lapsiryhmiä, Espoonlahden seurakunnan Mäntykappeli, neuvola, hammashoitola ja terveysasema.


title: Eestinkallio

text: Eestinkallio oli esillä yhtenä mahdollisena sijaintipaikkana Espoon uudelle jätevedenpuhdistamolle. Jätevesien käsittelyn kehittämishankkeen lähtökohtana on ollut nykyisen Suomenojan puhdistamon tehostaminen ja laajentaminen tai kokonaan uuden puhdistamon rakentaminen. Espoon kaupunginvaltuusto päätti 12.10.2009, että Suomenojan korvaava puhdistamo sijoitetaan Blominmäkeen Kehä III:n varrelle.


title: Arthur Bergström

text: Arthur Osvald Bergström, joka käytti Saksassa nimeä Bergh (8. marraskuuta 1876 Helsingin pitäjä – 15. joulukuuta 1932) oli suomalainen Torpedoveneen päällikkö ja merikapteeni. Hänen vanhempansa olivat tilanomistaja Constantin Bergström ja Fredrika Elisabeth Eklund. Arthur Osvald Bergström kävi keskikoulun ja harjoitteli kotitilallaan maataloustöitä, mutta kiinnostui merenkulusta ja suoritti Helsingin merikoulussa aliperämiehentutkinnon vuonna 1900, perämiestutkinnon hän suoritti vuonna 1901 ja merikapteenitutkinnon vuonna 1905.


title: Arthur Bergström

text: Hän työskenteli usealla Höyrylaivaosakeyhtiön aluksella, kunnes sai kapteenin vakanssin S/S Castorin päällikkönä vuonna 1914. Ensimmäisen maailmansodan syttyessä hän oli Bremenin satamassa aluksensa kanssa ja joutui saksalaisten pidättämäksi, mutta hänet vapautettiin ja hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 27. syyskuuta 1915, josta hänet siirrettiin 11. toukokuuta 1916 pataljoonan täydennysjoukkoon, josta hänet komennettiin erikoistehtäviin Englantiin ja Ruotsiin. Hän palasi takaisin pataljoonan yhteyteen ennen sen Suomeen paluuta ja toimi kotimatkalla kipparoimansa laivan kapteenina (Castor).


title: Arthur Bergström

text: Hän toimi koko Suomen sisällissodan ajan Castorin kapteenina. Sisällissodan jälkeen hän astui Suomen armeijan laivaston palvelukseen 18. helmikuuta 1919 ja toimi aluksi torpedovene C 3:n ja myöhemmin torpedovene S1:n päällikkönä. Suomen armeijan laivastosta hän erosi 26. huhtikuuta 1919 palatakseen S/S Castorin päälliköksi, josta tehtävästä hän erosi vuonna 1930. Hänet on haudattu Helsinkiin. Kunniamerkit: Jääkärimerkki.


title: Weathered

text: Weathered yhdysvaltalaisen Creed-yhtyeen viimeinen studioalbumi, joka julkaistiin 20. marraskuuta 2001. Se myi Yhdysvalloissa kuusinkertaisesti platinaa.


title: Weathered

text: Albumi on myös yhtyeen ainoa albumi, jossa kitaristi Mark Tremonti soittaa myös bassoa, syynä Brian Marshallin lähtö yhtyeestä pois.


title: Weathered

text: "Kaikki kappaleet kirjoittaneet Scott Stapp ja Mark Tremonti."


title: John Wesley (muusikko)

text: John Wesley (s. kesäkuu 1962) on yhdysvaltalainen kitaristi. John Wesleyn musiikillinen ura alkoi 1980-luvun alulla Tampassa, Floridassa. Vuonna 1991 hän perusti Autodrive-yhtyeen rumpali-tuottaja Mark Pratorin kanssa. Seuraavana vuonna Wesley lähti soolouralle ja hänestä tuli lämmittelijä brittiläiselle Marillionille seitsemällä perättäisellä maailmankiertueella, joilla hän soitti sadoille tuhansille kuulijoille.


title: John Wesley (muusikko)

text:
Vuonna 1998 Wesley lähti Mike Trampin, entisen White Lionin johtohenkilön, kanssa laajalle kiertueelle lämmittelijäksi Lynyrd Skynyrdille ja Peter Framptonille. Tätä seurasi lukuisia maailmankiertueita skotlantilaisen neo-progelegenda Fishin kanssa. Viime aikoina Wesley on ollut kiertuemuusikkona brittiläisen progressiivista rockia esittävän Porcupine Treen kitaristina ja taustalaulajana In Absentia, Deadwing, Fear of a Blank Planet ja The Incident –kiertueilla.
Vuonna 2005 Wesley tuotti ja äänitti viidennen studiojulkaisunsa, "Shiver"in. Albumin apulaistuotti Wesleyn Tampassa, Floridassa sijaitsevan studion RedRoom Recordersin osaomistaja Mark Prator ja sen miksasi Porcupine Treen Steven Wilson.


title: John Wesley (muusikko)

text: Vuosien aikana John Wesley on työskennellyt lukuisten muusikoiden ja yhtyeiden kanssa mukaan lukien Porcupine Tree, Sean Malone, Steve Hogarth, Steve Rothery, Marillion, Fish, Mike Tramp, Mark Prator ja tilapäisenä basistina ja kitaristina Floridalaisperäiselle Sister Hazelille


title: John Wesley (muusikko)

text: Elokuun 24. 2007 John Wesley ilmoitti, että koko hänen soolotuotantonsa tulee ilmaiseksi ladattaviksi mp3-tiedostoiksi hänen MySpace-sivulleen. Tätä Wesley kutsuu ”Share the Wes”-politiikaksi. Hänen levyjään on edelleen myytävänä keikoilla ja netissä.


title: Vierellesi kaipaan / Odotetaan aikaa

text: Vierellesi kaipaan / Odotetaan aikaa on Katri Helenan ja Jari Sillanpään (MeStarat) toinen yhteinen single, joka julkaistiin kun kaksikko teki vuonna 2007 yhteisen joulushown. Singleä myytiin konserttipaikoilla, ja se saavuttikin singlen kultalevyyn oikeuttavan myyntimäärän.


title: Morsekartio

text: Morsekartio on moottorista tulevan akselin ja työkalu- tai kappaleenkiinnittimen välinen itsekeskittävä kiinnitys- ja lukitusstandardi, jota käytetään muun muassa pylväsporakoneissa, moottoreissa sekä sorveissa.


title: 40 Suomihittiä

text: 40 Suomihittiä on vuonna 2001 julkaistu kokoelma suomalaisten artistien levyttämiä hittejä vuosikymmenten varrelta. Samalla juhlistettiin Suomen äänilevyn sataa vuotta, joka tuli tuona vuonna täyteen.


title: World Trade Center (1973–2001)

text: World Trade Center (puhekielessä myös WTC tai Kaksoistornit) oli New Yorkissa Yhdysvalloissa sijainnut pilvenpiirtäjäkompleksi, joka tuhoutui syyskuun 11. päivän terrori-iskuissa vuonna 2001. Amerikanjapanilaisen arkkitehti Minoru Yamasakin suunnittelemaan rakennuskompleksiin kuului kaikkiaan seitsemän rakennusta, joissa työskenteli noin 50 000 ihmistä. New Yorkin World Trade Center oli eri puolilla maailmaa sijaitsevista World Trade Centereistä tunnetuin.


title: World Trade Center (1973–2001)

text: Samalle paikalle rakennetaan uutta World Trade Center-kompleksia, jonka korkein rakennus on nimetty One World Trade Centeriksi.


title: World Trade Center (1973–2001)

text: New Yorkin World Trade Center oli kuuluisa kahdesta valtavasta pilvenpiirtäjästään, kaksoistorneista. Tornit olivat maailman korkeimmat pilvenpiirtäjät vuosina 1972–1974, kunnes Willis Tower (Sears Tower) syrjäytti ne. Torneissa oli 110 maanpäällistä kerrosta, tornit olivat 417 ja 415 metriä korkeat ja ne peittivät kuuden ja puolen hehtaarin alueen Manhattanin länsilaidalla.


title: World Trade Center (1973–2001)

text: Dokumenttielokuva "Man on Wire" (2008) ja 3D-näytelmäelokuva "The Walk" (2015) kertovat ranskalaisesta Philippe Petit'sta, ja hänen vuonna 1974 luvatta tekemästään nuorallakävelystä kaksoistornien väliin viritettyä vaijeria pitkin.


title: Antti Ahtinen

text: Antti Juhani Ahtinen (s. 2. heinäkuuta 1955 Kuusankoski) on suomalainen näyttelijä. Hän on esiintynyt muutamissa televisiosarjoissa, joista tunnetuin rooli lienee Yleisradion "Metsolat"-televisiosarjan hahmon Erkki Metsolan kaveri Eino Vanhanen. Vuonna 1999 Ahtinen esiintyi "Hovimäki"-sarjassa siltavoudin osassa. Vuosina 2007–2008 hän näytteli satunnaisesti "Salatut elämät" -televisiosarjassa koditonta miestä.


title: Nukupuu

text: Nukupuu ("Hemignathus lucidus") on sukupuuttoon kuollut varpuslintulaji, jota esiintyi endeemisenä Havaijin saaristossa Kauain ja Mauin saarilla.


title: Nukupuu

text: Nukupuu oli kooltaan noin 14 cm pitkä. Lajin pää ja vatsa olivat keltaiset ja selkäpuoli oliivinvihreä. Valkoista sillä oli siivissä ja pyrstössä. Lajin nokka oli pitkä ja voimakkaasti alaspäin kaareva. Kauainamakihin ("Chlorodrepanis stejnegeri") nokka on vaaleampi ja pään ja selän värit ovat lähempänä toisiaan kuin nukupuulla. Papukaijapeippo ("Pseudonestor xanthophrys") on väritykseltään samankaltainen, mutta nokka on huomattavasti tukevampi. Linnun laulu oli lyhyt viserrys ja kutsuääni ”ke-wit”. Ääntely oli samanlaista kuin akiapolaaulla ("Hemignathus wilsoni").


title: Nukupuu

text: Nukupuun elinaluetta olivat trooppiset metsät 1 450–2 000 metrin korkeudessa. Ravintonaan lintu käytti kovakuoriaisia ja hämähäkkejä.


title: Nukupuu

text: Kansainvälinen luonnonsuojeluliitto luokitteli nukupuun hävinneeksi vuonna 2016. Sen epäilleen hävinneen kuitenkin jo 1900-luvun alussa. Metsien hävittäminen tuhosi suurimman osan sen asuinalueista. Lisäksi sen häviämistä jouduttivat saarille saapuneet vieraat lajit, kuten mustarotta ja malariaa kantava hyttyslaji.


title: Uudenmaankatu

text: Uudenmaankatu viittaa johonkin seuraavista:


title: Michael J. Pollard

text: Michael J. Pollard (s. 30. toukokuuta 1939, Passaic, New Jersey) on yhdysvaltalainen näyttelijä. Pollard näytteli C.W. Mossia elokuvassa Bonnie ja Clyde, josta hän sai Oscar-palkinnon ja Golden Globe -palkinnon parhaana sijaisnäyttelijänä. Hän sai elokuvasta myös Bafta-palkinnon. Hän on esiintynyt myös Star Trekin ensimmäisessä televisiosarjassa.


title: Swampsong

text: Swampsong on Kalmahin kolmas albumi. Se julkaistiin vuonna 2003.


title: Veteraanipäivä

text: Veteraanipäivä on nimitys useille eri maissa vietettävillä juhlapäiville, jotka liittyvät sotaveteraanien muistamiseen.


title: Dialoginen filosofia

text: Dialogisella filosofialla tarkoitetaan kahden (joskus myös useamman) osapuolen väliseen keskusteluun perustuvaa filosofiaa. Dialogi on muodostanut filosofialle ja tieteille tärkeän menetelmän niiden koko olemassaolon ajan. Dialogisuuden perustan muodostaa ihmisen kyky kielelliseen vuorovaikutukseen.


title: Dialoginen filosofia

text: Tunnetuin dialogisen filosofian harjoittaja oli antiikin Kreikassa elänyt Sokrates. Hänen oppilaanaan toimineen Platonin kirjoittamat dialogit esittävät Sokrateen draamallisena keskushahmona, joka perusti filosofisen menetelmänsä keskustelujen varaan. Kyseistä lähestymistapaa kutsutaan sokraattiseksi menetelmäksi.


title: Dialoginen filosofia

text: Dialoginen filosofia on keskustelua, jonka päämääränä pidetään totuutta ja yhteisymmärrystä. Retoriikalle ominaisesta klassisesta kolmijaosta – logos, paatos ja eetos – nykyinen dialoginen filosofia painottaa erityisesti yleiseen hyvään pyrkivää eettisyyttä. Niinpä neuvottelut ja väittelyt rajataan usein dialogisen filosofian ulkopuolelle, sillä niihin liittyy joko tunnustettuja tai salattuja valtasuhteita tai etunäkökohtia.


title: Dialoginen filosofia

text: Tieteellisissä ja filosofisissa yhteyksissä dialogisten puhetilanteiden toivotaan olevan mahdollisimman ennakkoehdottomia ja arvovapaita. Sokraattista ajattelutapaa seuraten dialoginen filosofia suhtautuu varauksellisesti myös valvottuihin väittelyihin, sillä niissä vaikuttimeksi nousee usein itsetehostuksen tai vaikutusvallan halu, kuten sofismissa. Sen sijaan dialoginen filosofia painottaa vapaata keskustelua. Puheviestinnän piirissä dialogien alaan on luettu puhtaaseen tieteelliseen asenteeseen pyrkivän keskustelun lisäksi myös valtasuhteita sisältävät puhetilanteet.


title: Dialoginen filosofia

text: Sana ”dialogi” on johdettu kreikan kielen verbistä "dialegesthai", joka tarkoittaa ’keskustella’. Sitä lähellä on käsite dialektiikka, jonka alaan luetaan filosofisen ja puheviestinnällisen keskustelumenetelmän lisäksi valistuksen ajalle ja modernille aikakaudelle ominainen historianfilosofinen metafysiikka.


title: Dialoginen filosofia

text: Dialogisella ajattelulla on ollut Sokrateen ajoista lähtien useita toteutumisyhteyksiä filosofian, tieteen, politiikan ja muun yhteiskuntaelämän piirissä. Keskustelu ja siihen liittyvä kyseenalaistaminen ovat kuuluneet sekä tieteellisten, maallisten että uskonnollisten tuomioistuinten menetelmäkalustoon koko länsimaisen filosofian historian ajan.


title: Dialoginen filosofia

text: Yleensä dialogiseen filosofiaan liitetään kriittisyys. Keskiajan ja uuden ajan filosofiaa ei voida sanoa kovin dialogiseksi, sillä filosofinen ajattelu ja mielipiteiden muodostaminen olivat tuolloin uskonto- ja julistuskeskeisiä. Dialogisen filosofian kulta-aikaa oli 1800-luku, jonka kuluessa dialoginen ajattelu muotoiltiin dialektiseksi metodiksi. Teesin, antiteesin ja synteesin dialektiikasta viehättyneiden hegeliläisten filosofien negaatiologiikka innosti tieteenharjoittajia ja loi maaperää dialogisen menetelmän suosiolle erityistieteissä. Dialogisen filosofian esiinnousu pohjusti tietä hermeneutiikan tulolle mielenkiinnon kohteiksi. Merkittävimmän dialogisen ajattelun kritiikin 1800-luvulla esitti Friedrich Nietzsche.


title: Dialoginen filosofia

text: Dialoginen filosofia on tullut jälleen ajankohtaiseksi kylmän sodan jälkeisenä aikana. Syyt dialogisen ajattelun leviämiseen ovat olleet suureksi osaksi poliittisia; dialogisen tarkasteluotteen leviämistä ovat edistäneet globalisaatio, kulttuurien monipuolistuminen ja Euroopan yhdentyminen. Dialoginen filosofia on tällöin nähty osana ristiriitojen ratkaisuyrityksiä. Usein dialogisuuteen liittyvän mielenkiinnon takana onkin jokin ristiriita – entistä yleisemmin kyseessä on tieteellisten tai tiedepoliittisten erimielisyyksien sijasta jokin poliittinen tai ulkopoliittinen ristiriita, joka halutaan ratkaista rauhanomaisesti.


title: Dialoginen filosofia

text: Dialogista filosofiaa motivoivat edelleen tieteenfilosofiset ja -metodologiset kysymykset. Dialogisen ajattelun nykysuosio ei johdu niinkään dialektiikan 1960-luvulle ajoittuneesta ”renessanssista”, vaan laadullisen tutkimuksen kehittymisestä 1970- ja 1980-luvuilla. Dialogista ajattelua ovat hyödyntäneet ihmistieteet, joiden lähtökohdat ovat fenomenologisessa tai eksistenssihermeneuttisessa tieteenfilosofiassa.


title: Dialoginen filosofia

text: Dialogisen filosofian kärkinimiksi nousivat 1900-luvulla Emmanuel Lévinas ja Martin Buber, jonka teokset "Minä ja Sinä" (alkut. "Ich und Du", 1923) ja "Die Schriften über das dialogische Prinzip" (”Kirjoituksia dialogisesta periaatteesta”, 1954) ovat dialogisen filosofian klassikoita.


title: Dialoginen filosofia

text: Dialogiin liittyvää pyrkimystä löytää totuus keskustelujen avulla hyödynsi Frankfurtin koulukuntaan lukeutuva Jürgen Habermas kommunikatiiviseen teoriaan sisältyvässä oikeuden auditorioteoriassaan. Sen idea on, että totuus saavutetaan, kunhan asioista keskustellaan järkiperäisesti ja tarpeeksi kauan. Se poikkeaa kuitenkin dialogisesta filosofiasta oikeustieteellisen tilanneyhteytensä ja analyyttista hermeneutiikkaa sekä teonteoriaa lähellä olevan soveltamisyhteytensä vuoksi. Tavoitteena pidetään tällöin objektiivisesti määritettävissä olevien asiantilojen löytämistä, mikä toistaa positivistista tieteenihannetta. Myös ymmärtämisen konteksti mielletään juridisessa asiayhteydessä usein vain normatiiviseksi. Tämän mukaan kieli nähdään suljettuna ja immanenttina diskurssina, kun taas Buber ja Lévinas pitivät puheen ei- ja esipredikatiivisia sekä paralingvistisiä (eli kielellisesti lausumattomia) piirteitä keskeisinä myös sisällön muodostumiselle. Niitä ovat paitsi viestinnän ei-kielelliset piirteet, myös sanomisen yksilölliset vaikuttimet ja henkilökohtaiset syyt. Samoin kantilainen transsendentin käsite oli sekä Buberille että Lévinasille keskeinen. Tämän mukaan kieli ei ole kielen sisäisine eikä todellisuuteen liittyvine viittaussuhteineen täysin kuvattavissa eikä paljastettavissa, kuten ei toinen ihminenkään tai hänen tajuntansa.


title: Dialoginen filosofia

text: Lévinas jakaa kielen tässä suhteessa kahtia: toisaalta ”sanottuun” ("le dit"), jolla tarkoitetaan diskursiivista ja lauseiden kieliopillisten piirteiden kautta hahmottuvaa kieltä – ja ”sanomiseen” ("le dire"), jolla tarkoitetaan puhutun tai kirjoitetun kielen inhimilliset ja yksilölliset ainekset huomioon ottavaa kielen ilmenemistapaa. Jacques Derridan kirjoituksessaan "Violence et métaphysique – Essai sur la pensée d’Emmanuel Levinas" (1967) ja Lévinasin teoksessaan "Autrement qu’être ou au-delà de l’essence" (1974) käymä mielipiteidenvaihto kielen eksistentiaalisista olemismuodoista valaisee elävästi sitä eroa, jonka mukaisesti kieli on nähty joko sanakeskeisenä, diskursiivisena ja tyhjentävälle analyysille avautuvana kulttuurimuodosteena tai esipredikatiivisena, kokemuksellisena ja analysoitavaksi tyhjentymättömänä kokonaisuutena.


title: Dialoginen filosofia

text: Buberin ja Lévinasin pohjustama dialogisuus ei olekaan perimmältään kielifilosofiaa vaan antropologiaa. Dialogisen filosofian ydinajatuksia on, että avoin keskusteleminen nostaa argumentaation ikään kuin uudelle tasolle ja dialektiikalle ominaista logiikkaa seuraten kohottaa ymmärtämistilanteen pelkkiä puheakteja korkeammaksi synteesiksi, aivan kuten eksistenssihermeneutiikassakin ajatellaan. Kokemusperäisesti dialogisen keskustelun oletetaan tuovan esille jotakin uutta tai avaavan ainakin uusia näkökulmia.


title: Dialoginen filosofia

text: Samaan tapaan Buber ajatteli, etteivät ihmisten suhteetkaan koostu erillisiksi ymmärrettyjen ihmisten, Minän ja Sinän, välisistä suhteista, joissa osapuolet vain kyselisivät ja vastailisivat keskenään. Sen sijaan intersubjektiivisuuden (eli yksilöiden välisyyden) olemukseen kuuluu, että vuorovaikutus väistämättömästi muuntaa ihmisten minää. Tuloksena ei ole kaksi yksilöä vaan eräänlainen dyadi, jossa ihmiset muodostavat yhteisen persoonan: Minä–Sinän ("Ich–Du"). Yhdysviiva käsitteen sisäpuolella ei kuvaa tällöin erottamista vaan yhdistämistä.


title: Dialoginen filosofia

text: Lisäksi ihmisten elämään liittyy toinen vastakohtapari, joka vallitsee edellä kuvatun persoonana olemisen ja esineellisemmän Minä–Se-suhteen ("Ich–Es") välillä. Siltä osin maailma on kaksitahoinen ("Zweifältig"). Ihmisen elämä koostuu Buberin tulkinnan mukaan dialogisesta heiluriliikkeestä persoonana olemisen ja esineellisemmän olemisen välillä. Vaikka persoonana oleminen on paikannettavissa elämän tähtihetkiin, myös esineenä oleminen on pysyvä osa situaatiotamme, eikä kumpaakaan voida kiistää elämän kokonaisuudesta ajautumatta todellisuuden kieltämiseen.


title: Dialoginen filosofia

text: Mihail Bahtin esittää oman diaologifilosofiansa kirjassaan "Dostojevskin poetiikka" (1991, alkuteos 1929). Bahtinin mukaan "itsenäisten, toisiinsa sulautumattomien äänten ja tietoisuuksien moneus, täysiarvoisten äänten aito polyfonia on Dostojevskin romaanien perusominaisuus". Dostojevski loi polyfonisen romaanin, jossa tasa-arvoiset tietoisuudet ja heidän erilaiset maailmansa kohtaavat. Bahtin väittää, että Dostojevski rikkoo vakiintuneen monologisen romaanin muodon. Dostojevskin romaaneissa henkilöiden näkemykset maailmaan kohtaavat dialogisessa kanssakäymisessä ilman, että tekijä ottaa niihin kantaa.


title: Dialoginen filosofia

text: Dialoginen kanssakäyminen on Bahtinin mielestä Dostojevskin romaanien ydin. Bahtin väittää, että "Polyfoninen romaani on läpikotaisin dialoginen" (Bahtin 1993, 68). Dostojevskin romaanin kokonaisuus on konstruoitu suureksi dialogiksi. Ensinnäkin sankarit käyvät dialogia keskenään. Tästä dialogisuus eteen sankareiden sisäisen elämän ja tietoisuuden dialogisuudeksi. Sankarit käyvät päättymätöntä sisäistä dialogia muokaten jatkuvasti identiteettiään. "Lopulta dialogi tunkeutuu romaanin jokaiseen sanaan ja tekee siitä kaksi äänisen..." (Bahtin 1993, 69). Ei ainoastaan ihmisten väliset suhteet vaan myös ihmisten tietoisuudet ovat dialogisia ja lopulta myös (kaikista pienin romaanin entiteeteistä eli) verbaalinen sana on dialoginen. Ihmiset käyvät kokoajan sisäistä ja ulkoista dialogia käyttäen sanoja, jotka saavat merkityksensä juuri dialogisissa vastakkainasettumisissa.


title: Dialoginen filosofia

text: Dostojevskissa Bahtinia kiinnostaa se, että Dostojevskin kuvaamat ihmiset ovat jotain sisäisesti ehtymätöntä. Tätä ihmisen sisäistä ehtymättömyyttä ei tavanomainen monologinen kirjallisuus kykene kunnolla paljastamaan. Dostojevskin romaaneissa myös henkilöhahmot taistelevat toisten ihmisten heihin kohdistamia määrittely-yrityksiä vastaan. Tällaiset ihmisen määrittely-yrityksen ovat juuri sitä mitä Buber pitää Minä-Se -suhteena, jossa toinen ihminen asetetaan vain objektiksi. "Vieraita tietoisuuksia ei voida tarkastella, analysoida ja määritellä objekteiksi, olioiksi - niitä voi vain puhutella dialogisesti. Niiden ajatteleminen merkitsee niiden kanssa puhumista, muutoin ne kääntävät meille objekteiksi muutetun puolensa." (Bahtin 1991, 106.)


title: Dialoginen filosofia

text: Samoin kuin monologinen taide ja ajattelu ei tavoita ehtymätöntä ihmistä, ei se myöskään tavoita tavoita ideoiden ja ajatusten moniäänistä maailmaa. "Monologisessa maailmassa vallitsee tertium non datur: ajatus joko hyväksytään tai kielletään, muutoin se ei voi olla täysimerkityksinen ajatus"(Bahtin 1993, 121). Ideoissa itsessään on tietty "monologinen substanssi", mutta Dostojevski polyfonisessa maailmassa niillä on dialoginen funktio.


title: Dialoginen filosofia

text: Dialogisella filosofialla on erilainen asema tieteiden piirissä riippuen siitä, liittyykö se luonnontieteisiin vai ihmis- ja yhteiskuntatieteisiin. Dialogista filosofiaa koskevat näkemyserot toistavat osittain tieteenfilosofisen selittämisen ja ymmärtämisen välillä vallinnutta eroa.


title: Dialoginen filosofia

text: Ihmisen ja luonnon välistä dialogista suhdetta olivat hahmotelleet niin esisokraattiset luonnonfilosofit (varsinkin Zenon) kuin brittiläiset uuden ajan empiristitkin. Francis Baconilta tunnetun ”tieto on valtaa” -näkemyksen mukaisesti katsottiin, että ihminen esittää luonnolle kysymyksiä, joihin luonto vastaa. Nykyään tätä asennetta toteutetaan tiedonhankinnan interrogatiivimalleissa, joita on kehitellyt muiden muassa Jaakko Hintikka.


title: Dialoginen filosofia

text: Dialogisen filosofian näkökulmasta interrogatiivimalleja voidaan sanoa katekeettisiksi, sillä niissä tiedonhankintaan tähdätään strategisten kysymysten ja vastausten mukaisien oppijärjestelmien avulla. Induktiivisen ja deduktiivisen päättelyn asemasta tällainen ajattelu pyrkii hyödyntämään abduktiivisen päättelyn mallia, jonka mukaan kysyminen ja vastaaminen nähdään itseään muovaavana tapahtumasarjana.


title: Dialoginen filosofia

text: Systeemiteorian alueella dialogisuuden käsitettä on käyttänyt Manhattan-projektissakin toiminut ydinfyysikko David Bohm (1917–1992). Vuosina 1985–1991 kirjoittamassaan teoksessa "On Dialoque" (1996) hän luonnosteli vapaan kommunikaation teorian, joka on sittemmin tunnettu nimellä "Bohm dialoque" (myös "Bohmian dialoque"). Sen idea on, että 20–40 ihmistä istuvat piiriin ilman esityslistaa muutamaksi tunniksi useana päivänä peräkkäin assosioimaan näkemyksiään vapaasti. Vapaan keskustelun on tällöin tarkoitus luoda ”vapaata tilaa” ("free space"), vaikka ryhmässä vallitseekin paine yksimielisyyteen. Bohm otaksui, että riittävän laajassa mitassa toteutettuna kyseinen ryhmätyömalli auttaisi ihmisiä ymmärtämään toistensa erilaisia arvoja. Hänen ajatuksiaan ovat myöhemmin kehittäneet William Isaacs, joka perustaa liikkeenjohdollisten dialogien jaottelunsa suoraan Bohmin teorialle. Myös Peter Senge toteaa rakentavansa organisaatioteoriaansa Bohmilta omaksutun ajattelun varaan kirjassaan "The Fifth Discipline" (1990).


title: Dialoginen filosofia

text: Dialogisuuden käsitteestä on tullut organisaatio- ja systeemiteorian alueella eräänlainen muotisana. Tämä kuitenkin poikkeaa siitä käytöstä, joka dialogisuuden käsitteellä on humanistisen tieteenihanteen piirissä.


title: Dialoginen filosofia

text: Dialogista filosofiaa ihmis- ja yhteiskuntatieteiden tarpeisiin on Suomessa kehittänyt Jukka Hankamäki teoksellaan "Dialoginen filosofia – Teoria, metodi ja politiikka" (2003), jossa hyödynnetään fenomenologisen tieteenfilosofian muunnelmia. Sen mukaisesti tutkijan pitäisi ensin sulkea pois käytännölliset intressinsä (tai tarkoitusperänsä) pyrkiessään luomaan käsitystä tutkittavasta ilmiöstä. Dialoginen puhetilanne koostuu tällöin fenomenologisen tieteenfilosofian menetelmällisten askelten (reduktio, konstruktio ja destruktio) lisäksi luottamuksellisesta, tunnustuksellisesta ja kumppanuuteen verrattavissa olevasta suhteesta aiheeseen tai toiseen ihmiseen. Teos yhdistää Martin Buberin luoman "kuvauksen dialogisesta tilanteesta" Emmanuel Lévinasin esittämiin "kohtaamiseettisiin" vaatimuksiin. "Metodisääntöinään" se soveltaa Edmund Husserlin fenomenologisia sekä Martin Heideggerin ja Hans-Georg Gadamerin eksistenssihermeneuttisia lähtökohtia. Parhaimmillaan dialoginen tilanne laajenee kolmanniuden piiriin: periaatteellisia keskusteluja ja politiikanteon oikeutusta koskevaksi yhteiskuntasuhteeksi, jossa myös ulkopuoliset osallistujat voivat taata dialogisuuden onnistumisen.